Krenula popravka mosta kod Jelašnice\nPočetak/Društvo/Krenula popravka mosta kod Jelašnice\nVodoprivredno preduzeće „Erozija“ krenulo je juče sa sanacijom mosta na putu koji od Jelašnice vodi ka Čukljeniku, Gornjoj i Donjoj Studeni i Bojaninim vodama.\nŠtab za vanredne situacije početkom meseca doneo je odluku da se most popravi po hitnom postupku pošto su oštećenja takva da o ugrožavaju bezbednost saobraćaja i prete da onemoguće bilo kakav prelaz vozila preko mosta.\nDirektor VP „Erozija“ Slobodan Marković izjavio je da su odluka Štaba za vanredne situacije i nalog za popravku mosta juče stigli u to preduzeće i da je sanacija odmah započeta.\n„Podloga mosta je pala, tako da ćemo mi raditi na izgradnji nove podloge, novog obezbedjenja mosta. Biće potrebno da se uredi i korito Jelašničke reke u tom delu i da se iz njega ukloni staro betonsko obezbedjenje“, rekao je Marković.\nOn je kazao da će za sanaciju mosta „Eroziji“ biti potrebno 15 do 20 dana.\nStanovnici Čukljenika, Gornje i Donje Studene u više navrata su u poslednjih par meseci apelovali na hitnu popravku mosta. Meštani su upozoravali da je pitanje dana kada će asfalt toliko propasti da preko mosta više neće moći da se prolazi, a on je njihova jedina veza sa gradom.\nMost kod Jelašnice sanacija VP Erozija\nPOČINJU RADOVI: Ovako će izgledati „novi“ bedem Tvrđave (FOTO)\nPoduhvat niške „Erozije“ – popravili most za manje od nedelju dana\nOtpočelo saniranje korita jelašničke reke\nČitaoci upozoravaju: Most u jadnom stanju, otpad se gomila u Nišavi


Beri: Hart je jedan od najboljih golmana sveta\nFudbaler Mančester sitija Geret Beri oduševljen je igrama koje pruža njegov saigrač i golman "građana" Džo Hart.\nFerguson: Mogao sam da dovedem Harta u Junajted za 100.000 funti\nMenadžer Mančester Junajteda Aleks Ferguson izjavio je da je 2006. godine pogrešio što nije doveo tadašnjeg golmana gradskog rivala Sitija i reprezentacije Engleske Džoa Harta.\nIgrao se poslednji minut sudijske nadoknade u Mančesteru, svi igrači na terenu bili su kaznenom prostoru Sportinga, a golman Sitija je poput pravog centarfora odlično gađao glavom, ali je njegov udarac vrhovima prstiju zaustavio Rui Patrisio i tako spasa\nHart: Ne mogu da verujem šta se dogodilo\nGolman Mančester sitija Džo Hart mogao je da postane apsolutni heroj "građana" da je u poslednjoj sekundi glavom savladao kolegu sa gola Sportinga Ruija Patrisija. Ipak, čuvar mreže "lavova" je vrhovima prstiju skrenuo loptu pored gola, a Hart posle sveg\n06:00 - 21.11.2015\nDžo Hart: Ne zadirkujem "đavole" u reprezentaciji zbog atmosfere\nGolman Mančester sitija i reprezentacije Engleske Džo Hart rekao je da ne pokreće teme o tituli svog kluba u Premijer ligi, kako ne bi narušio atmosferu u timu pred Evropsko prvenstvo u Ukrajini i Poljskoj.\nHart: Baloteli je velika opasnost, ali mi hoćemo titulu\nGolman fudbalske reprezentacije Engleske Džo Hart rekao je da se ta ekipa neće zadovoljiti plasmanom u četvrtfinale EP, jer je "Gordi albion" došao na turnir da bi pobedio.\n05:06 - 21.11.2015\nManćini: Moj posao je da kritikujem, a Hartov da brani\nMenadžer Mančester Sitija Roberto Manćini rekao je da mu se nije svidela reakcija golmana Džoa Harta i da jedino on sme da kritikuje igru ekipe.\n04:30 - 21.11.2015\nPet golmana u konkurenciji za tim godine po izboru FIFA, ko je vaš favorit?\nSvetska fudbalska federacija FIFA objavila je kraći spisak petorice golmana u svom godišnjem izboru za tim godine, a među njima su višestruki pobednik Iker Kasiljas iz Real Madrida i Čelsijev Petr Čeh.\n04:29 - 21.11.2015\nHart: Ovo je bila neverovatno loša kampanja Sitija u Ligi šampiona\nGolman Mančester sitija Džo Hart rekao je da su on i njegovi saigrači konstantno pružali loše partije u Ligi šampiona, pa njihova eliminacija iz elitnog takmičenja ne može da čudi.


Jugo-Impex, nagrada za najbolju praksu i kvalitet rada\nMeđu laureatima ove prestižne nagrade su i dve srpske firme, Jugo-impeks i Ekolog, kao i Poslovna škola Beograd i Klinički centar Beograd. Tako se Srbija našla u grupi zemalja koje su zahvaljujući kvalitetu organizacije i rada svojih firmi i institucija, osvojile najveći broj nagrada za najbolju praksu.\nESQR je organizacija koja promoviše svest o kvalitetu, odaje priznanja dobrim praksama, tehnološkim inovacijama, ostvarenjima u oblasti kvaliteta i objavljuje primere uspešno realizovanih strategija različitih organizacija. ESQR, takođe, obezbeđuje rešenja koja omogućavaju organizacijama iz bilo koga sektora industrije, nezavisno od njihove veličine i geografske lokacije, da se upoznaju sa alatima i tehnikama upravljanja kvalitetom, kao i da mogu da se uspešno suoče sa globalnim izazovima. Misija ESQR je da unapređuje kvalitet.\nEvropska nagrada za najbolju praksu ESQR odaje priznanje izuzetnoj posvećenosti, podršci i rezultatima strategija upravljanja kvalitetom, kako javnih administracija, tako i velikih i malih i srednjih preduzeća i organizacija. Program Nagrada za najbolje prakse sagledava inicijative i strategije koje poslovni lideri primenjuju u svojim kompanijama i organizacijama i odaje priznanje naporima izuzetnih i talentovanih poslodavaca i zaposlenih, motivišući ih na dalji uspeh i razvoj.\nJugo-Impeks, jedna od dve nagrađene firme, trenutno zapošljava 250 ljudi u različitim sektorima. Primarna delatnost Jugo-Impeksa je prerada i reciklaža sekundarnih sirovina od obojenih metala, posebno bakra i bakarnih legura. U 2009. godini su uspešno razvili proizvod, ekspandiranu bakarnu granulu, koji se dobija iz reciklaže otpada od obojenih metala, koja ima siroku primenu u hemijskoj industriji. Proizvod ovog kvaliteta i karakteristika je jedinstven u Srbiji. Osim toga, Jugo-Impeks ima i sektor upravljanja opasnim otpadom, koji se bavi reciklažom opasnog otpada kao i konačnim zbrinjavanjem industrijskih otpada za koje ne postoje kapaciteti u Srbiji.\nOva firma ima sektor koji se bavi projektovanjem i ugradnjom energetski efikasne opreme za klimatizaciju i grejanje. Ekskluzivni su distributeri opreme za klimatizaciju japanskog proizvođača Daikin. Konačno, najmlađa deltanost Jugo-Impeksa je reciklaža elektronskog i električnog otpada. Postrojenje za reciklažu je jedino ove vrste i najveće na Balkanu i koristi najnoviju tehnologiju. Posebna karateristika ovog postrojenja je kompletno izvalačenje freona iz rashladnih uređaja i njihovo bezbedno zbrinjavanje.\nDruga nagrađena firma je EKOLOG d.o.o, osnovana 1991. god u Beogradu. Osnovna delatnost je tehnologija prečišćavanja svih vrsta voda. EKOLOG poseduje veliko iskustvo stečeno kroz realizaciju velikog broja projekata, analiza, studija, izrade tehničke dokumentacije, sanacije i izrade novih postrojenja za obradu vode.\nTim firme EKOLOG čine diplomirani inženjeri sa velikim radnim iskustvom, visoko specijalizovani u oblasti obrade voda. Uz podršku stalnih saradnika i institucija stvara se visokostručan i efikasan tim za uspešno i kvalitetno rešavanje široke palete usluga koje nude u oblasti prečišćavanja voda: izgradnja novih postrojenja, razvoj i konstrukcija kompaktnih postrojenja i sanacija i rekonstukcija postojećih postrojenja.\nEKOLOG Inženjering tim se bavi projektovanjem, izradom studija i analiza, inženjeringom, proizvodnjom opreme za tretman voda, proizvodnjom kompaktnih postrojenja i izgradnjom postrojenja – ugradnjom opreme sa puštanjem, vođenjem probnog rada i dokazivanjem parametara.\nJugo-Impeks i Ekolog su jedine firme sa prostora Zapadnog Balkana, koje su dobile nagradu za najbolju praksu ESQR.


Zvezde za malu Srnu | Beograd Noću\nZvezde za malu Srnu\nvesti • 17. Februar 2014.\nZvezde za malu Srnu.\nBar Dash's je sinoć bio u jednom humanitarnom tonu, jer su se poznate ličnosti okupile da pomognu maloj Srni Sedmak. Među poznatim ličnostima koje su sinoć svoj doprinos dale u popularnom baru Dash's bio je i pevač iz Grandovih redova Milan Dinčić Dinča. Dinča ima i prepoznatljiv stajling, a njegovi fanovi uvek veličaju da pored toga što odlično peva, Dinča pošto je studirao hotelijerstvo ume odlično i da kuva.\nSinoć je humatarno veče koje je u baru Dash's organizovano za Srnu Sedmak koja živi bez jednjaka bilo veoma emotivno. Mala Srna do sada je pregutala sedam operacija i sad se čeka finalni zahvat koji treba da bude obavljen u Nemečkoj i za koji nedostaje još novca.\nMeđu poznatim ličnostima koje su se odazvale ovom pozivu bio je i Ljubomir Perućica takođe Zveda Granda koji je trenutno član Millenium Benda za njegove uspehe tek će se čuti, inače harizmatični Ljuba ima već veliki krug obožavalaca.\nSinoć je u baru Dash's bio i popularni pevač Saša Kapor koga je publika još u takmičenju za Zvezdu Granda prvobitno zavolela jer je mnogo podsećao na ikonu pop muzike Tošeta Proeskog. Bar Dash's je omiljeni bar mnogih Beograđana, ovo prelepo mesto sinoć je svom svojom snagom bilo uz malu Srnu Sedmak, a među poznatim ličnostima našao se i Joca Stefanović koji je pored lepog glasa publici do sada prezentovao i svoje aranžerske sposbnosti, a pevao je i prateće vokale mnogim pevačima među kojima su Džej, Mile Kitić i Saša Matić. Bar Dash's je jedan od najlepših barova u Beogradu, sinoć su za srnu Sedmak pevale mnoge poznate ličnosti među kojima i mlada Zvezdana Stefanović koja se tek takmiči u Zvedama Granda.\nBar Dash's je idealan dodir dobre zabave, opuštanja i prefinjenosti, ne uskraćujte sebi uživanje na ovako lepom i jedinstvenom mestu. Besplatnu rezervaciju možete izvršiti putem vašeg omiljenog vodiča kroz noćni život prestonice – beogradnocu.com, odnosno putem našeg korisničkog Call Centra 063 33 33 44 ili Online. Mi za vas pripremamo najsvežije i najatraktivnije informacije vezane za noćni život Beograda.


Skupština RS počela raspravu o visokom predstavniku u BiH – Tutin Press\nSkupština RS počela raspravu o visokom predstavniku u BiH\nU Narodnoj skupštini Republike Srpske (RS) u utorak (16. februar) počela je rasprava o Informaciji u vezi sa zahtjevom za podnošenje izvještaja Visokog predstavnika u Bosni i Hercegovini (BiH) o sprovođenju civilne implementacije mirovnog sporazuma u BiH za period 2009. – 2020. godine.\nInformacija je na dnevni red zasijedanja uvrštena 9. februara na prijedlog Kluba poslanika vladajućeg Saveza nezavisnih socijaldemokrata (SNSD).\nU Informaciji se, između ostalog, navodi da je Narodna skupština RS Rezolucijom od 15. oktobra 2008. godine kao “strana Sporazuma o civilnom sprovođenju mirovnog sporazuma (Aneksa 10) pozvala Visokog predstavnika da izvijesti Republiku Srpsku kao zainteresovanu stranu o sprovođenju tog Sporazuma”.\n“Visoki predstavnik nikada nije izvršio svoje obaveze koje su predviđene članom 2.1.f. Aneksa 10, odnosno nikad nije podnio izvještaj Vladi Republike Srpske o sprovođenju mirovnog sporazuma”, ističe se u Informaciji.\n“Time se vrši brutalno kršenje Dejtonskog mirovnog sporazuma“, ističe se u obrazloženju Informacije, uz ocjenu kako je “visoki predstavnik u prethodnim godinama svog mandata prisvojio neograničena izvršna, zakonodavna i sudska ovlaštenja koja ne podliježu nikakvoj reviziji, a pored navedenog je i donosio odluke koje nemaju nikakvo uporište u odredbama Ankesa X Dejtonskog mirovnog sporazuma”.\nPoslanici se trebaju izjasniti i o zaključku kojim Narodna skupština RS traži od Visokog predstavnika u BiH da sačini i u roku od 90 dana NS RS dostavi na razmatranje izvještaj o progresu u implementaciji mirovnog sporazuma u BiH za period 2009 – 2020 godine.\nU obrazloženju ove tačke dnevnog reda se navodi kako je Republika Srpska prema sporazumu od 29. avgusta 1995. godine “ovlastila Saveznu Republiku Jugoslaviju (čija prava i obaveze je preuzela Republika Srbija)”, te time “postala indirektni potpisnik Dejtonskog sporazuma”.\nNavodi se da “taj status proizlazi iz Preambule Dejtonskog sporazuma (stav 5), a direktni je potpisnik svih 11 aneksa Dejtonskog sporazuma”.\nDodaje se da je prema Aneksu X Dejtonskog sporazuma, visoki predstavnik obavezan da “periodično izvještava Ujedinjene nacije, Evropsku Uniju, SAD, Rusku Federaciju i druge zainteresovane vlade, strane i organizacije o napretku u sprovođenju mirovnog sporazuma u vezi sa zadacima predviđenim u ovom sporazumu”.\nŠef kluba poslanika Srpske demokratske stranke (SDS) Miladin Stanić, zatražio je, u ime kluba, da se Informacija sa prijedlogom zaključka, skine sa dnevnog reda sjednice NSRS rekavši kako misli “da ova tačka dnevnog reda neće ništa dobro donijeti Republici Srpskoj”.\n“Ona, čak, može proizvesti neželjene posljedice u smislu da Valentin Inzko posegne za bonskim ovlaštenjima i uvede određene vrste sankcija ili prema pojedincima ili prema Republici Srpskoj”, rekao je Stanić 9. februara prije izjašnjavanja poslanika o dnevnom redu zasjedanja, navodeći kako se radi o čistom politikanstvu.\nŠef kluba poslanika SNSD Igor Žunić, koji je u ime Kluba te stranke predložio ovu tačku dnevnog reda, kazao je da nije bilo pismenih primjedbi na dnevni red i ovu tačku, te da se radi o zahtjevu koji je u skladu sa Dejtonskim mirovnim sporazumom.\nInformacija je na dnevni red Narodne skupštine uvrštena sedam dana nakon pisma Visokog predstavnika u BiH Valentina Inzka, o poništenju povelja i priznanja dodijeljenih osuđenima za ratne zločine.\nBez rasprave o pismu Inzka\nVisoki predstavnik u Bosni i Hercegovini (BiH) Valentin Inzko uputio je 2. februara pismo predsjedniku NSRS i predsjednicima svih klubova u tom entitetskom zakonodavnom tijelu u kojem traži da se u roku od tri mjeseca ponište povelje koje je Narodna skupština RS dodijelila osobama osuđenim za ratne zločine. \nU pismu, koje je Radio Slobodna Evropa imao na uvid, piše kako je 24. oktobra 2016. godine, organizacioni odbor koji je uspostavljen u svrhu obilježavanja manifestacije 25. godina od postojanja i rada Narodne skupštine RS dodijelio posebne povelje i priznanja brojnim institucijama, organizacijama i pojedincima.\nUručio ih je predsjednik Narodne Skupštine Nedeljko Čubrilović.\nInzko je u pismu podsjetio da su među nagrađenima “svi bivši predsjednici Narodne skupštine i članovi prvog Predsjedništva RS, uključujući Radovana Karadžića, Momčila Krajišnika i Biljane Plavšić, čiji su postupci tokom oružanog sukoba šokirali svijet i uzrokovali nezamislive ljudske patnje”.\nPredsjednik Narodne skupštine RS Nedeljko Čubrilović, u saopštenju za javnost 3. februara, potvrdio je prijem pisma, te najavio je da će se “o navedenom pismu izjasniti rukovodstvo i šefovi klubova poslanika u aktuelnom sazivu Narodnoj skupštini Republike Srpske kojima je upućeno pismo visokog predstavnika“.\nPredsjedavajući Predsjedništva Bosne i Hercegovine Milorad Dodik, ocijenio je 4. februara kako zahtjev visokog predstavnika u BiH Valentina Inzka da Skupština RS oduzme povelje ratnim zločincima, pokazuje “najniže strasti i mržnju prema srpskom narodu”.\n“Nije mogao veću uvredu Srbima da da. Tako jednu bezočnu laž da iznese može samo Valentin Inzko. Savršeno dobro znaju da nećemo prihvatiti odluke OHR-a. On se usmjerava samo na jedan narod, ultimatum najteže prolazi kod našeg naroda”, rekao je Dodik.\nSa druge strane, iz Ambasade Sjedinjenih Američkih Država (SAD) u Sarajevu, podržan je zahtjev Inzka.\nVidite li razliku? Nijemci u čudu šta je Bayern uradio sa terenom na poluvremenu


PO PRVI PUT, svi uzorci iz grada Niša negativni\nPočetak/Društvo/Zbog nepoštovanja policijskog časa 82 novčane kazne\nIvana Marković 3. aprila 2020.\nOd uvođenja policijskog časa pa sve do danas prepodne, Prekršajni sud u Nišu izrekao je 82 novčane kazne zbog nepoštovanja mere zabrane i ograničavanja kretanja za vreme policijskog časa.\nOd 82 kažnjene osobe, čak njih 11 njih ima više od 65 godina, kaže za Niške Vesti Mišel Marković, predsednik Prekršajnog suda u Nišu.\n“Jedan od njih ima 92 godine, izašao je prekjuče dok je trajao policijski čas, sa izgovorom da nešto kupi ili vidi. I to je išao biciklom, policija ga je zatekla”, kaže Marković.\nOvaj čovek (92) dobio je minimalnu novčanu kaznu jer sudije uzimaju u obzir i olakšavajuće okolnosti. Inače, kazne za nepoštovanje mere zabrane i ograničavanja kretanja za vreme policijskog časa kreću se od 50 do 150 hiljada dinara.\n“Sudije su ublažavale kazne ako neko ima dosta godina, ceni se i materijalni položaj, da li osoba radi, da li je u penziji, da li je ranije kažnjavana i da li ima maloletnu decu. Važne su i okolnost zbog čega je okrivljeni izašao. Ako se sve to uzme u obzir može i novčana kazna da se ublaži”, kaže predsednik Prekršajnog suda u Nišu.\nNekima su, ističe, kazne ublažavane i na 25 hiljada, a to je pola od minimuma koji je propisan. Rok za plaćanje je 15 dana, a ako ne plate menja se kaznom zatvora. Jedan dan zatvora računa se kao 1000 dinara. To praktično znači da ako je neko kažnjen sa 50 hiljada dinara i ne plati, čeka ga 50 dana zatvora ili naplata prinudnim putem.\nOpravdanja koje sudije najčešće slušaju za nepoštovanje mere zabrane i ograničavanja kretanja za vreme policijskog časa su da je osoba krenula u nabavku, šetnju, da nešto uzme, ode negde, pa čak i da je okrivljeni krenuo do vikendice.\nMarković kaže da sud sada praktično radi samo te predmete. Dežurne sudije i zapisničari koji su kod kuće dolaze na poziv policije. Danas je, kako su i pisale Niške Vesti, počelo “suđenje na daljinu” bez ulaska okrivljenih u samu sudnicu.\nU niškom Prekršajnom sudu kažu da su sva ostala suđenja odložena, ranije dobijeni pozivi ne važe i svi će dobiti nove. Trenutno se sudi za kršenje mera, teže narušavanje javnog reda i mira, kao i za nasilje u porodici.\nkazne Policijski čas Prekrsajni sud Nis\nZa vreme prvomajskih praznika Prekšrajni sudi izrekao samo četiri kazne\nSTAV STRUKE: Izlazimo iz faze izolacije, ulazimo u fazu lične odgovornosti\nVlada: Zabrana kretanja danas od 18 sati do subote u 5 ujutru\nMoguće ukidanje vanrednog stanja krajem sledeće sedmice\nCovid na ONI ĆE PONOSNO NOSITI BELE MANTILE, mladi lekari iz Kovid bolnica dobijaju ugovore za stalno


Tanjug 17. juna 2019. 11:23\nBEOGRAD – Ugovore koji će omogućiti izvoz svinjskog mesa i mlečnih proizvoda na kinesko tržište, kao i Memorandum o saradnji na uvozu i izvozu prehrambenih proizvoda i bezbednosti hrane, potpisali su danas u Beogradu ministar poljoprivrede Branislav Nedimović i zamenik ministra Generalne uprave carina NR Kine Žang Jiven.\n„Potpisivanje ovih dokumenata je strateška stvar za Srbiju u oblasti poljoprivrede zbog otvaranja kineskog tržišta za svinjsko meso i mlečne proizvode“, rekao je Nedimović novinarima nakon potpisivanja ugovora.\n„Ovo je zahtev srpskih proizvođača da se otvori tržište Kine zbog različitih okolnosti koje postoje na svetskom tržištu, a kinesko tržište je i atraktivno jer su oni najveći potrošači svinjskog mesa na svetu“, rekao je Nedimović.\n„Ako pitate proizvođače oni će reći da mogu da proizvedu više nego što imaju u ovom trenutku samo da dobiju tržište. Posao države je da otvara tržišta“, istakao je Nedimović.\nPrema njegovim rečima, proizvođači imaju potencijala da proizvedu i od 10 do 14 miliona komada svinja.\n„Sada se postavlja pitanje prerađivačkih kapaciteta, ali i oni postoje, jer imamo veliki broj klanica svinja koje uglavnom rade u jednu ili dve smene, a ako bi svaka radila u tri smene mogle bi znatno da povećaju svoje kapacitete“, rekao je Nedimović.\nGovoreći o izvozu mesa, Nedimović je kazao da je prošle godine na kinesko tržište krenuo izvoz i goveđeg mesa i rekao da će s tim izvozom biti nastavljeno i ove godine, te zahvalio kineskoj administraciji što su to omogućili.\n„Činjenica je da smo prošle godine imali dobre uslove za izvoz goveđeg mesa i očekujem da će se ponovo za nas otvoriti tursko tržište. Otvorili smo i kinesko tržiste za goveđe meso, usaglasili sa njima i sertifikat za jagnjeće meso, međutim, tu nismo konkuretni u odnosu na Novi Zeland, Argentinu i zemlje koje su bliže Kini zbog transportnih troškova“, rekao je Nedimović.


source.ba | Bjelica: Sarajevo nam nameće svoju volju\nPotpredsjednik SDS-a Milovan Bjelica ocijenio da se nakon odluke Ustavnog suda BiH, kojom je osporen Zakon o Danu Republike Srpske - 9. januaru, stiče utisak da političko Sarajevo želi da nametne bošnjačku političku volju.\n"Kada vidimo da Bakir Izetbegović izražava namjeru da napadne samo ime Republike Srpske, onda nije čudo što lakeji te politike, koji sjede u tom nazovi sudu, ponovo udaraju na njen rođendan", ocijenio je Bjelica u pisanoj izjavi.\n"Ukoliko sve ovo imamo u vidu, mislim da je jasnije zašto sam zagovornik jedinstvene srpske politike u Sarajevu", objasnio je Bjelica.\nBjelica je dodao da se o modelima može i mora razgovarati, ali da o ključnim nacionalnim pitanjima predstavnici političkih partija iz Srpske moraju djelovati jedinstveno, te odgovornost dijeliti i snositi srazmjerno izbornim rezultatima.\nOn je istakao da će ova situacija vjerovatno odgoditi formiranje Savjeta ministara, prenosi Srna.


Agencija Build Plus je specijalizovana za kompletnu organizaciju stručnih predavanja i seminara iz svih oblasti građevinarstva, najviše iz oblasti niskogradnje i saobraćaja. Do sada je uspešno organizovano preko 70 seminara, na kojima je učestvovalo više od 2.500 inženjera i ostalih stručnjaka iz Srbije, Crne Gore, Severne Makedonije, Bosne i Hercegovine, Slovenije, Hrvatske, Holandije i Austrije.\nPozivamo građevinske i saobraćajne inženjere, urbaniste kao i stručnjake ostalih profila koje rade u građevinarstvu da predlože teme i profesore/predavače koje bi želeli da slušaju u organizaciji BUILD plus-a. Seminari se mogu organizovati kako u Beogradu, tako i svuda u regionu gde postoji interes za ovakvom vrstom edukacije. Ovde možete naći komentare pojedinih učesnika dosadašnjih seminara.


Bogataši u Parlamentu: U godini pandemije 12 članova Administrativne komisije zaradili oko 855.000…\nBivši ministar pravosuđa Zapadnohercegovačkog kantona Gojko Kolobarić u novembru 2001. sebi, Tihomiru Jurki i Bariši Čolaku potpisao je Zahtjev o plaćanju magistarskog studija na Pravnom fakultetu u Mostaru od državnih para. Kantonalni…\nNisu sebi uskratili nijednu privilegiju: Da se političari i birokratija odreknu samo dijela plaća,…\nBilo je pojedinačnih slučajeva gdje su se bh. funkcioneri, na različitim nivoima vlasti, odrekli jednokratno ili cijele plaće i paušala ili polovine. No, sve dok se ovaj problem sistemski ne uredi sve dok traje pandemija, a može se urediti,…\nParlamentarna skupština Bosne i Hercegovine u ovoj godini planira potrošiti skoro milion KM budžetskog novca na razne usluge, robe i radove, uključujući 100.000 KM za hotelski smještaj zastupnika i delegata. Također, 400.000 KM planirano…\nIzaslanici Doma naroda BiH tvrde da će Prijedlog izmjena i dopuna Izbornog zakona BiH koji se odnosi na ukidanje duplih funkcija izabranih dužnosnika u BiH podržati “ako je on sistemski naravi, a ne populistički”. Podsjećamo, na…\nNerad Parlamentarne skupštine Bosne i Hercegovine u 2019. godini građane je koštao nešto više od 13 miliona KM. Uprkos blokadama Saveza nezavisnih socijaldemokrata (SNSD) i zastupnika iz satelitskih stranaka, koji su rezultirali…\nBrojni političari sa svih nivoa vlasti su se spontano ujedinili, kako bi pomogli građanima Bosne i Hercegovine. Ideja je inicijalno potekla od Milorada Dodika, koji je preslagao svoj ormar i u šali došao na ideju da se pomogne građanima.…\n''Na muci se poznaju junaci'', kaže stara narodna poslovica, a preneseno na današnji kontekst kriza koju je prouzrokovao koronavirus pravo je vrijeme da se prepoznaju ljudi, namjere, projekti, organizacije, stranke, društva i države. Piše:…\nParama naroda BiH – Nisu nijednog dana radili, a na putovanja “spiskali” 110.000…\nParama naroda BiH - Nisu nijednog dana radili, a na putovanja "spiskali" 110.000 KM Od formiranja Predstavničkog doma parlamenta BiH u decembru 2018. godine, zaključno s oktobrom ove godine, samo troškovi putovanja poslanika van BiH, bez…


Radio Šumadinac > Forum > OPŠTI FORUMI > Sport > Fudbal > Zvezda pobedila OFK Beograd uz dosta muke\n29.11.2014 23:09 #1\nBEOGRAD - Fudbaleri Crvene zvezde savladali su su večeras na Marakani OFK Beograd sa 2:1 (1:0) u utakmici 14. kola Superlige Srbije.\nZvezda je posle dva vezana remija zabeležila pobedu i bar do sutra prepolovila zaostatak na tebeli u odnosu na prvoplasirani Partizan.\nIzabranici Nenada Lalatovića su kao i na prethdonim mečevima propustili nekoliko izglednih prilika za gol i uz dosta muke došli do važne pobede.\nCrveno-bele je u vođstvo već u drugom minutu doveo Aleksandar Katai, izjednačenje "romantičarima" doneo je Duronjić u 73, a konačan rezultat postavio je Đorđe Despotović u 81. minutu.\nNavijači Zvezde odali su počast tragično preminulom Marku Ivkoviću transparentom "Živiš", velikom "šetalicom" sa njegovim likom i ćutanjem do 25. minuta.\nIvković je ubijen prošlog petka u Istanbulu uoči utakmice košarkaške Evrolige između Crvene zvezde i Galatasaraja.\nSa druge strane navijači OFK Beograda odlučili su da napuste Marakanu, jer im je bilo zabranjeno da okače svoje transparente na ogradu stadiona.\nTrener fudbalera Crvene zvezde Nenad Lalatović rekao je večeras da ne može da bude zadovojan igrom svog tima u pobedi protiv OFK Beograda (2:1), ali da je najvažniji rezultat.\n"Poveli smo rano, kako se samo poželeti može, imali još šansi, ali ih nismo iskoristili. OFK Beograd je igrao bez respekta i posle naše greške izjednačio rezultat. Na kraju smo uspeli da se vratimo golom Despotovića. Imali smo dosta kadrovskih problema, mladi igrači su iskoristili šansu, čestitam im na pobedi, ali mora to mnogo bolje", rekao je Lalatović na konferenciji za novinare na stadionu Marakana.\nLalatović je ponovio da će u budućnosti šnasu davati mladim igračima, jer je to put kojim bi Crvena zvezda trebalo da ide.\n"Od mog dolaska u klub rekao sam da ću forsirati mlade igrače kako bi izašli iz krize. Mislim da je to put kojim bi trebalo da idemo. Znam da vrede, ali biće dosta oscilacija. Neće bit ilako, svi očekuju dobru igru, pobede i titulu. Uživam kad vidim da u prvoj postavi imamo četiri - pet igraca iz omladinske škole, što je nekada bilo normalno. Sa tim se prestalo odlaskom\nDragana Džajića (prvi mandat - prim. autora). Posle toga uprave su dovodile strance, koje su zarađivali više nego što bi u inostranstvu mogli da dobiju", rekao je Lalatović.\nNa pitanje novinara zbog čega Aleksandar Kovačević nije bio ni u protokolu za meč protiv OFK Beograda, Lalatović je rekao da je želeo da pruži šansu 18-godišnjem Marku Grujiću, koji se nametnuo radom na treninzima.\n"Zadovoljan sam igrom Grujića, pokazao je da Zvezda može da računa na njega. Možda je malo grešio prilikom dodavanja, ali to je zato što su mu potrebne utakmica", rekao je Lalatović i dodao da ima puno poverenje u Despotovića, ali da je želeo da počne sa tri brza napadača.\nTrener gostiju Dejan Đurđevć izjavio je da je zadovljan partijom mladog tima "romantičara".\n"Nemam mnogo razloga da budem nezadovoljan, ali teško je reći bilo šta posle poraza. Naš mlad tim se predstavio u lepom svetlu, a posebno me raduje što protiv klubova iz vrha igramo dobro. Ušli smo u meč bez respekta, iako smo imali dosta problema sa povredama. Mladi igrači pokazuju da im je mesto u prvom timu OFK Beograda. Zvezdi želim sreću u nastavku borbe za titulu", rekao je Đurđević.\nČukarički slavio na Karađorđu\nFudbaleri Čukaričkog pobedili su danas u Novom Sadu ekipu Vojvodine sa 2:1 (1:0), u jednom od derbija 14. kola Superlige Srbije.\nČukarički je sedmim trijumfom u sezoni uhvatio priključak sa timovima iz vrha tebele, dok je Vojvodina pretrpela i treći poraz u poslednja četiri kola i znatno smanjila šanse u borbi za titulu.\nGosti su poveli u finišu prvog poluvremena preko Ivana Todorovića, izjadnačio je Janko Tumabsević u 67. minutu, a čitav plen Brđanima doneo je sedam minuta kasnije Nikola Stojiljković.\nNapredak - Donji Srem 3:1 (Božović 5, 71, N'Daje 80 - Stanisavljević 63)\nNovi Pazar - Partizan (13)\nTabela: Partizan 34 boda, Crvena zvezda 31, Vojvodina 26, Čukarički 25, OFK Beograd 21, Novi Pazar 20, Jagodina 20, Maldost 18, Rad 16, itd.


Home - mentoreducation\nMentor Plus Trening Centar, posedujući višegodišnje iskustvo i međunarodne sertifikate, kroz svoje dugoročne i uspešne saradnje sa velikim brojem renomiranih kompanija, prepoznat je kao referentna adresa i sinonim kvaliteta u oblasti edukacije i poslovnog konsaltinga u Srbiji i van njenih granica.\nKvalitet se uvek prepozna jer traje. Mi trajemo jer uvek iznova garantujemo svojim uspešnim radom da znamo i možemo da budemo pouzdan partner u svakom poslovnom izazovu.\nSvetski trendovi koje pratimo, potvrđuju da je stalno usavršavanje zaposlenih neophodan alat svakoj kompaniji koja pretenduje na lidersko mesto na tržištu i razume da njena snaga i kvalitet prvenstveno leži u ljudima koji u njoj rade i nivou znanja i veština koje oni poseduju.\nKombinujući razne vrste obuka, radionice, teambuilding aktivnosti i različite programe, od jednosatnih koučinga do višemesečnih trening akademija, insistiramo uvek na kvalitetu i fokusiramo se na razvoj zaposlenih i osnaživanje kompanija.\nU svetu oštre i dinamične konkurencije, ma koliko veliki i uspešni bili, moderna kompanija i poslovni čovek uvek ostavljaju otvorena vrata inovacijama i spremno prihvataju nove izazove iz kojih uče, rastu i razvijaju se.\nTo što trajemo dugo i što imamo vrhunski tim profesionalaca i kvalitetne programe, omogućilo nam je da kroz više od 800 dana različitih formata naših obuka do sada, doprinesemo usavršavanju blizu 10.000 profesionalaca u Srbiji i inostranstvu. Ponosni smo na taj broj, kao i na činjenicu da se on uvećava iz dana u dan.\nNaši partneri znaju da je moguće. Mi znamo kako.\nMentor Plus Trening Centar, opredeljujući se prvenstveno za realizaciju in-house obuka, svoje poslovanje od početka bazira na kvalitetu pa tek onda na kvantitetu, ne osporavajući vrednosti i značaj oba. Iz tog razloga, prioritet je uvek na uspostavljanju uspešne i kontinuirane saradnje i partnerskog odnosa sa klijentima, a najviša satisfakcija opravdano poverenje, iskazano u želji za nastavkom i produbljivanjem partnerstva.\nBOLJE REKLAME NEMA OD PREPORUKE ZADOVOLJNOG KLIJENTA – A ZA NAS JE TO UVEK BILA I JEDINA REKLAMA.\nVeoma smo ponosni na našu Listu Referenci, jer se na njoj nalaze renomirane i vodeće međunarodne i lokalne kompanije, priznati lideri na današnjem tržištu. Još smo ponosniji na činjenicu da sa većinom sarađujemo već godinama na različitim projektima i zajedno učestvujemo u razvoju i unapređivanju poslovnih veština modernog čoveka.


GORAŽDE ZAPLESALO PROTIV NASILJA U GLOBALNOJ KAMPANJI ‘JEDNA MILIJARDA USTAJE’ | Hayat.ba\nGORAŽDE ZAPLESALO PROTIV NASILJA U GLOBALNOJ KAMPANJI ‘JEDNA MILIJARDA USTAJE’\nIzvedbom revolucionarnog plesa uz pjesmu „Break the chain“ u Gradskoj dvorani „Mirsad Hurić“ Goražde se danas po deveti put zaredom pridružilo globalnoj kampanji „Jedna milijarda ustaje i pleše“ u znak podrške žrtvama nasilja.\nU organizaciji Udruženja žena „Seka“, aktivisti tog te drugih udruženja žena i mladi osnovnih i srednjih škola jasno su rekli „NE“ svim oblicima nasilja. Ovogodišnja kampanja realizovana je u skladu sa ograničenjima epidemioloških mjera koje su na snazi.\nRealizacijom današnje kampanje želimo da podržimo žrtve nasilja, da im kažemo da nisu same i da ih ohrabrimo da prijave nasilje i isto tako da pošaljemo jasnu poruku da želimo da svaka žrtva bude adekvatno zaštićena i zbrinuta a da svaki počinilac nasilja bude adekvatno kažnjen i odgovara za svoja djela. Mi danas želimo da edukujemo i širimo kulturu nenasilja, želimo da pričamo o nasilju kao našem zajedničkom problemu, jer nasilje se dešava – kazala je koordinatorica Udruženja žena „Seka“ Amina Sarajlić.\nNaglasila je da o potrebi borbe protiv ove pojave svjedoči činjenica da je nasilje u raznim oblicima prisutno i na području BPK Goražde.\nNaša poruka sa današnje kampanje je vrlo jasna iako mi znamo da jedan dan plesa neće promijeniti svijet ali će nas sigurno pozvati da preispitamo vrijednosti u kojima živimo i šta želimo promjeniti tako da svi od sebe možemo doprinijeti širenju kulture nenasilja i da sve žene, djevojke i djevojčice žive u jednom društvu u kojem nema nasilja – istakla je Sarajlić.\nNaglasila je da su u Udruženju “Seka” posebno ponosni na činjenicu da generacije djece i mladih u Goraždu rastu sa ovom kampanjom.\nSimboličnim performansom, noseći transparente protiv nasilja , svoj doprinos kampanji dali su mladi Goražda okupljeni u Mreži vijeća učenika BPK-a, Asocijacija srednjoškolaca BiH – Lokalni tim Goražde i World Vision BiH.\nDoprinos kampanji dale su i članice UŽ „Ustikolina“, Udruženje žena za ruralni razvoj Općine Pale u FBiH, Asocijacija žena pri MZ Zupčići i Neformalna grupa žena iz Mravinjca“, a kampanju tradiionalno podržava i Centar za socijalni rad BPK Goražde.


Naslovna/Hronika/Optužnica za ubistvo Krunića do 10. januara\nIstraga o ubistvu banjalučkog biznismena Slaviše Krunića i njegovog radnika obezbjeđenja Žarka Pavlovića, te ranjavanja vozača Gorana Ilića, privedena je kraju i optužnica u ovom slučaju najvjerovatnije će biti podignuta do 10. januara, saznaje “Glas Srpske”.\nNa optuženičkoj klupi naći će se Benedi Đukanović Bendžo (42) iz Banjaluke, Emilio Baldo (55) iz Laktaša i nekadašnji radnik “Sektor sekjuritija” Rodoljub Gajić (35) iz Banjaluke. Izvor blizak istrazi je pojasnio da Republičko tužilaštvo optužnicu mora podići do 10. januara, kada Gajiću ističe pritvor. U slučaju da ne bude optužnice, moraće da ga pusti na slobodu.\n– Prema Zakonu o krivičnom postupku Republike Srpske, pritvor u istrazi može trajati najduže devet mjeseci i ako se u tom periodu ne podigne optužnica, osumnjičeni se moraju pustiti na slobodu. Gajiću devetomjesečni pritvor ističe 10. januara, Đukanoviću dva dana kasnije, a Baldi 23. januara – kazao je izvor “Glasa Srpske” iz pravosuđa.\nistraga Kompanija novac optužnica Pritvor Radnik RS Sud tužilaštvo ubistvo vozač Vrhovni sud RS


2 Septembar, 2021 | Cetvrtak\nOsobe koje žive u ugroženim situacijama za koje se očekuje da će koristiti od socijalnih usluga\nZa ovomesečni intervju razgovarali smo sa Durimom Gašijem – menadžerom projekta „Poboljšanje pružanja socijalnih usluga za najugroženije grupe na Kosovu, u odgovoru na Covid-19“, koji nam je dao više detalja o projektu.\nProjekat „Poboljšanje pružanja socijalnih usluga za najugroženije grupe na Kosovu, kao odgovor na Covid-19“ sprovodi Save the Children Sweden, u saradnji sa Kancelarijom Save the Children International (SCI) kancelarija na Kosovu (SCIK), a finansira ga kancelarija Evropske Unije na Kosovu, u trajanju od 15. decembra 2021. do 15. decembra 2023. godine. Čitav projekat se zasniva na tri glavne oblasti intervencije: Povećanje dostupnosti i pristupačnosti socijalnim uslugama; Jačanje kapaciteta za povećanje adekvatnosti, efektivnosti, efikasnosti, pristupačnosti i kvaliteta socijalnih usluga; Podizanje svesti i zastupanje. Štaviše, očekuje se da će projekat poboljšati ukupnu inkluzivnost dece, odraslih i porodica kojima je to potrebno, kao i afirmaciju i osetljivost rodne ravnopravnosti, jednak pristup i mogućnosti, ekonomsko i socijalno osnaživanje i druga kritična pitanja. Zalažući se i promovišući prava žena i devojaka, osoba sa ograničenim sposobnostima, dece, starijih osoba, ljudi koji žive u siromaštvu, i svih drugih kategorija korisnika u društvenom riziku, istovremeno pružajući subvencije, projektni tim ima za cilj stvaranje boljih socio-ekonomskih uslova za svakog građanina zemlje.\nKakva je situacija sa javnim socijalnim službama na Kosovu?\nSistem socijalnih usluga na Kosovu je preopterećen, slabo finansiran i nesposoban da se nosi sa rastućim zahtevima osoba u teškim situacijama i ugroženih grupa. Nedostatak budžeta za socijalne usluge postaće sve veći problem jer je finansijska kriza uvek rizik nakon epidemija poput COVID-19. Na primer, tokom 2019. godine Ministarstvo rada i socijalne zaštite je izdvojilo približno 4,1 milion EUR za socijalne usluge, što predstavlja manje od 1% ukupnog budžeta Ministarstva. Do 2009. godine, Ministarstvo rada i socijalne zaštite je pružalo socijalne usluge preko centara za socijalni rad. Ipak, s’obzirom na decentralizaciju socijalnih usluga, postoji neizvesnost u odgovornosti između lokalnog i centralnog nivoa, što je dovelo do nedostatka neophodnih usluga za najugroženije grupe, a dodatno su osnovne usluge pokrile lokalne nevladine organizacije licencirane za pružanje socijalnih usluga. Na osnovu analize socijalnih usluga na Kosovu koju je sprovela organizacija Save the Children na Kosovu, više od 40% ugroženih grupa prijavilo je da su usluge primale samo putem nevladinih organizacija; pored toga, prijavljeno je da oko 20% njihovog budžeta (NVO) pokrivaju lokalne vlasti.\nDevojčice, dečaci, žene i muškarci koji žive u teškim situacijama, posebno oni sa društveno ekonomskim rizikom, žrtve nasilja nad ženama i/ili decom, porodičnog nasilja ili trgovine ljudima, stariji, deca i odrasli koji žive sa invaliditetom smatraju se glavnim ciljnim grupama za podršku, a iste su u međuvremenu i ciljane u okviru akcije. Tačnije, kroz finansiranje trećih strana kroz šeme pod-grantova, cilj nam je doseći više od 6.000 direktnih korisnika, koji će dobiti usluge od podržanih lokalnih nevladinih organizacija. Odabrane NVO za dobijanje podrške od projekta imaju dozvolu za pružanje takvih socijalnih usluga, dok se u većini opština u celoj zemlji iste smatraju glavnim pružaocima usluga.\nKoje su glavne poteškoće sa kojima se ugrožene grupe trenutno suočavaju na Kosovu?\nGlavne poteškoće sa kojima se suočavaju ti članovi zajednice odnose se na njihovo blagostanje, socijalnu zaštitu i inkluziju; nedostatak stručnih i održivih usluga za određene kategorije povećava isključenost prema obrazovanju, društvenoj integraciji i zapošljavanju. Zbog nedostatka inkluzivnog obrazovanja, deca sa smetnjama u razvoju su prinuđena da prekinu školovanje, što dodatno otežava njihove šanse za poboljšanje radnih veština i traženje samostalnog života. Njihova ugroženost se povećala jer je na pristup kvalitetnom obrazovanju uticao nedostatak adaptivnih virtuelnih obrazovnih platformi tokom pandemije. Povećana društveno-ekonomska ranjivost tokom proteklih meseci obeleženih pandemijom COVID-19 dovela je do značajnog porasta nasilja u porodici nad ženama i devojčicama, koje su već pogođene rodnom diskriminacijom, čime se ograničava njihova svakodnevna društvena, politička i ekonomska mogućnosti.\nKoja će biti uloga nevladinih organizacija angažovanih na projektu i kako ćete pratiti njihov rad?\nViše od 45 licenciranih lokalnih NVO pružaće direktne socijalne i porodične usluge najugroženijim grupama na Kosovu, ciljnim korisnicima projekta. Usluge koje pružaju odabrane nevladine organizacije (30 u prvom krugu i više od 15 u drugom krugu) usredsređene su na pružanje usluga dnevne nege i stanovanja za decu i odrasle u potrebi, usluge u kući za osobe koje žive u ugroženim situacijama i usluge za žrtve porodičnog nasilja i trgovine ljudima. Pored finansijske podrške za pružanje takvih usluga, Save the Children na Kosovu će povećati kapacitete pružalaca socijalnih usluga kroz obuke o određenim oblastima njihovog rada, uključujući, ali ne ograničavajući se na upravljanje projektima, zaštitu dece i integrisanje rodne perspektive. Naš pristup prema odabranim organizacijama je zasnovan na principima partnerstva, pa će Save the Children na Kosovu pratiti te NVO kroz mentorstvo, pružajući alatke za poboljšanje njihovih kapaciteta i pružajući podršku u savladavanju obima socijalnih usluga na redovnoj osnovi, dok će naš tim redovno pružati podršku u tematskim, finansijskim i nabavnim procedurama, nadgledanju i proceni, komunikaciji i vidljivosti.\nNa koje načine će projekat doprineti održivosti?\nOsim podrške direktnim socijalnim uslugama putem nevladinih organizacija, projekat podrazumeva i participativni pristup sa svojim akterima, čiji je cilj osnaživanje osoba i porodica u potrebi, sa posebnom pažnjom na žene i devojke, decu i odrasle sa ograničenim sposobnostima, kako bi se zalagao za poboljšanje njihovog blagostanja. Njihovo uključivanje u kampanju i umrežavanje biće zajedno sa zalaganjem za održivo donošenje odluka za regulisanje pravne infrastrukture za finansiranje socijalnih usluga na Kosovu. Trenutno, Save the Children na Kosovu, zajedno sa vladinim i nevladinim institucijama, doprinosi izradi Zakona o socijalnim i porodičnim uslugama sa ciljem da se osigura da će Zakon garantovati odgovarajuće usluge i uključiti sve ugrožene grupe na Kosovu. Projektom je takođe planirana namenska podrška za finalizaciju formule finansiranja Posebnog granta za socijalne usluge i podrška usvajanju izmenjenog Zakona o finansiranju lokalne uprave, koji bi garantovao odgovarajuću finansijsku podršku centrima za socijalni rad na lokalnom nivou. Razvoj politika zasnovanih na dokazima i strateških reformi sistema socijalne zaštite na kraju će doprineti održivosti projekta. Projekat predviđa i procenu potreba i obezbeđivanje prilagođene izgradnje kapaciteta za socijalne radnike u zemlji, sa ciljem povećanja kvaliteta usluga koje pružaju grupama korisnika projekta. Uključivanje svih ovih aktera u različite faze projektnog ciklusa doprineće njegovoj održivosti, jer će im odnos poverenja dati vlasništvo nad rezultatima projekta.\nProjekat stručnog usavršavanja nastavnika koji unapređuje predškolski sektor na Kosovu\nŽene Kosova bi trebalo da traže svoje mesto za pregovaračkim stolom - Milica Radovanović


Šta obećava novi plan za klimu Džastina Trudoa? • Novi treći put\nDžastin Trudo - EU Parliament\nŠta obećava novi plan za klimu Džastina Trudoa?\nOd kada je stupio na vlast, kanadski liberalni premijer Džastin Trudo privlači pažnju globalne javnosti i međunarodnih medija. Dok se prethodnih kanadskih premijera, poput njegovog prethodnika Stivena Harpera, retko ko može setiti van same Kanade, mladi kanadski lider stekao je međunarodnu vidljivost. Ovaj lider brzo je stekao različitu reputaciju kod različitih ideoloških grupa u svetu u prethodnih sedam godina na funkciji.\nKod desnice mahom je percipiran kao savremeni društveni progresivac opsednut glavnim trendovima u američkoj levoj „woke“ politici i globalista. Kod tvrđih levičarskih krugova ovaj lider je mahom okarakterisan kao marketinški vešto upakovani korporativni političar koji će održati status quo i neće doneti bilo kakve progresivne promene. Od glavnih mejnstrim levoliberalnih krugova van Kanade često je reklamiran kao progresivna ikona i primer za ceo svet.\nKada se u stranu sklone sve navedene medijske interpretacije, Džastin Trudo predstavlja dosta umerenijeg i pragmatičnijeg političara u odnosu na sve navedene opise. Takvi političari najčešće nisu najomiljeniji kod ekoloških krugova, s obzirom na to da najčešće preduzimaju umerenije korake od očekivanih ili odlažu teške odluke. Iz tog razloga, zeleni krugovi u Kanadi i svetu vrlo osrednje ocenjuju ekološku politiku aktuelnog premijera, iako su oko njega projektovana ogromna očekivanja. Ovakva velika očekivanja postoje sa jasnim razlogom. Kanada spada u najveće proizvođače štetnih emisija po glavi stanovnika u celom svetu i globalna zelena tranzicija bez nje nije moguća. Ipak, deluje da do promene dolazi i u ovoj državi.\nKanada i globalno zagađenje\nKada se analizira veličina kanadske privrede i njenog stanovništva, na prvi pogled može delovati da ova država ne bi trebalo da bude veliki svetski zagađivač. Ona se po broju stanovnika nalazi tek blizu 40. mesta u svetu, a njena privreda je od godine do godine oko desetog mesta i najvećim delom je bazirana na uslužnom sektoru. Sa svojih tek blizu 40 miliona stanovnika ne bi trebalo da predstavlja veliku pretnju po stanje životne sredine.\nMeđutim, Kanada proizvodi 2% svetskih štetnih emisija i po tom kriterijumu je u top 10 u svetu. Kada se njene štetne emisije mere kriterijumom po glavi stanovnika, ova država spada u sam svetski vrh i ispred je brojnih mikro država, koje najčešće po ovom kriterujumu vode. Takođe, ova država je ispred i u odnosu na države u razvoju i druge visokorazvijene ekonomije čije su emisije CO2 po glavi stanovnika takođe učestalo visoke. Današnje štetne emisije Kanade veće su nego pre 30 godina za oko 1/6 i to predstvalja trend koji je trebalo da prekine odlazak konzervativnih snaga Stivena Harpera u opoziciju i dolazak liberala Džastina Trudoa na vlast.\nOd kraja Drugog svetskog rata do početka 2000. kanadske emisije CO2 rasle su nezaustavljivom brzinom i za isti period se povećale 500%. Tek od sredine 2000. one kreću da stagniraju i održavaju se na aktuelnom nivou, koji je čak i za svetske standarde visok. Kada se saberu efekti transporta, industrije, proizvodnje električne energije, grejanja i poljoprivrede na štetne emisije, one tek značajnije opadaju po glavi stanovnika od početka ‘10, ali veoma sporim tempom.\nUz ovaj faktor, kanadska industrija fosilnih goriva ima veoma važno mesto u bruto domaćem proizvodu ove države sa čak blizu 10% udela i po različitim procenama uz to i direktno i indirektno zaposlenih oko 500 000 ljudi. Kao takva, predstavlja treći najvažniji deo privrede ove visokorazvijene države, odmah ispod tržišta nekretnina i proizvodnje. Iz tog razloga ne čudi zašto je Trudo u jednom od razgovora sa biračima rekao da nema države u svetu koja bi videla da poseduje određena prirodna bogatstva i rekla da neće da ih eksploatiše. Sa aktuelnom krizom energenata u Evropi, važnost ove industrije će samo dodatno porasti. Zbog takve pragmatične politike i malih korektvnih poteza u sferi ekologije, Trudo već sedam godina trpi napade od levičarske konkurencije oličene u Novoj demokratskoj stranci, kao i Zelenoj partiji i ekološkim aktvistima.\nIpak, liberalni premijer je odlučio da konačno napravi iskorak u ovoj areni i pre samo nekoliko dana najavio je dosta ambiciozan plan za rešavanje problema štetnih emisija u ovoj državi. Plan je za razliku od prethodnog delovanja veoma precizan i dobrim delom ambiciozan, naročito za standarde ove države.\nPlan Džastina Trudoa za ekologiju\nPod sloganom „Čist vazduh, snažna ekonomija“ Džastin Trudo i njegov ministar za zaštitu životne sredine najavili su novi plan za brzo smanjivanje štetnih CO2 emisija koje ova država proizvodi. U nastojanju da smanji emisije za 40 do 45 odsto ispod nivoa iz 2005. do 2030. godine, liberalna savezna vlada je najavila oko 9,1 milijardi kanadskih dolara u novim investicijama koje će, između ostalog, povećati podsticaje za vozila sa nultom emisijom, povećati poreske olakšice za kompanije u sektoru fosilnih goriva koje prihvataju tehnologije koje sakupljaju, koriste i skladište ugljenik (CCUS), kao i ulaganja koja će doprineti da kanadska električna mreža bude čistija.\nNajveći doprinos emisiji gasova staklene bašte u Kanadi dao je upravo navedeni sektor nafte i gasa. U 2019. ovaj deo industrije fosilnih goriva je činio čak oko 1/4 emisija cele države, ili otprilike 191 megatona. Prema planu objavljenom u utorak, savezna vlada Trudoa želi da se ta cifra smanji na samo 110 megatona do kraja dekade. Na ovaj način bi Kanada obuzdala jednog od svojih najvećih zagađivača, a dodatne regulacije u sferi transporta bi takođe mogle da imaju ozbiljnijeg efekta već do 2030. Na taj način bi Kanada vidno redukovala svoje veoma visoke štetne emisije, iako i ovaj obim smanjenja po procentu predstavlja jedan od manjih kod najnaprednijih ekonomija i njihovih planova.\nDžastin Trudo na COP26 – Dati Bendo\nTakođe, za razliku od brojnih drugih država sveta, pa i susednih Sjedinjenih Američkih Država, Kanada ima relativno čistu proizvodnju električne energije kada se analiziraju izvori. Tokom 2017. ova država je čak 60% svoje električne energije dobijala iz hidroenergije, 5% iz energije vetra i par procenata iz drugih obnovljivih izvora energije. Od ostatka proizvedene struje, oko 15% činlila je relativno čista nuklearna energija, a 10% činili su nafta i gas i tek 9% činio je ugalj.\nSa takvom strukturom u izvorima proizvodnje električne energije, Kanada bi uz planirano izbacivanje uglja iz upotrebe do 2030, već lako većinski obezbedila veoma čisto snabdevanje električnom energijom. Sa te strane, Kanada će imati značajno lakši zadatak da postigne potpunu ugljeničnu neutralnost u proizvodnji električne energije već do 2035. Proizvodnja čiste (bez štetnih emisija) električne energije imaće dodatni olakšavajući efekat i u drugim vidovima tranzicije u ovom planu.\nUvećanje obima upotrebe električnih vozila sa jedne strane će redukovati potražnju za fosilnim gorivima i štetne emisije koje njihovo sagorevanje proizvodi. Na drugoj strani, nova vozila će podići potražnju za električnom energijom koja u prozivodnji neće emitovati štetni CO2, što je razlika u odnosu na mnoge druge države kao što je Nemačka ili SAD. Plan Džastina Trudoa namenjuje investiranje u dodatnih 50 000 punjača za električna vozila širom zemlje, kao i prateću infrastrukturu. Na ovaj način bi se plan o brzoj potpunoj tranziciji u prozivodnji električne energije na čist način dopunski uklopio u plan redukcije emisija koje proizvodi saobraćaj u Kanadi i koje su takođe nezanemarljive.\nKroz ove metode, Kanada bi trebalo da se pridruži ostalim visokorazvijenim državama u svojim redukcijama štetnih emisija do 2030. i postizanja ugljenične neutralnosti do 2050. Istina, srednjeročno gledano ovi ciljevi su nešto manje ambiciozni od Evropske unije, Sjedinjenih Američkih Država ili Ujedinjenog Kraljevstva, ali i dobrim delom izvodljviji uprkos brojnim preprekama.\nRealističnost planova Trudoa\nVelika olakšavajuća okolnost za kanadske ekologe i ubedljivu većinu građana koji se brinu o klimi je što je pokret koji negira klimatske promene u Kanadi slabiji. Iako ova država ima jaku i uticajnu industriju fosilnih goriva, njen uticaj nije toliko jak u političkoj utakmici. Glavne partije, Liberalna i Konzervativna, relativno su umerene po ovim pitanjima, dok su Nova demokratska stranka i Zelena stranka prilično istančanog osećaja oko klimatske politike i stavljaju je na važno mesto u svojoj agendi.\nKonzervativna partija u Kanadi se po ovom pitanju pomerila ka dosta umerenijim pozicijama naročito na poslednjim izborima i umerenim premijerskim kandidatom Erinom O Tulom. Na taj način, ova stranka je izbegla da postane američka Republikanska partija i oko klimatskog pitanja se približila nekoliko koraka bliže zapadnjačkom mejnstrimu. Takva politička ponuda u kojoj je Trudo relativno progresivan po ekološkim pitanjima, dve leve partije su veoma ekološke, a glavna desna partija je umereno ekološka, garant je da promena vlasti neće poremetiti realizaciju ovih novih planova.\nTakođe, Liberalna partija kojoj Trudo pripada je suštinski partija koju zovu i „prirodnom partijom Kanađana“, odnosno strankom koja je najbliža prosečnom glasaču. Kao takva, kroz istoriju je bila vlast više od svih ostalih zajedno i ta tendencija kanadskog biračkog tela će se teško menjati. Uz to sentimenti građana u odnosu na klimatske promene sve više teže ka brizi i želji da se ovaj problem adresira, te će pritisak na federalnu i regionalne vlasti biti visok. Iako je Kanada jedna od najdecentralizovanijih federacija, gde savezne države imaju dosta ovlašćenja i političke moći, one ne bi trebalo da predstavljaju barijeru u sprovođenju federalnog plana. Ukoliko se pogledaju pojedini regioni, poput države Saskačevan, inovacije koje su sprovedene u njoj oko prikupljanja ugljenika su danas deo federalnog plana, iako u regionu vlast vrši umereno konzervativna Saskačevanska partija.\nNajveća barijera novom planu Džastina Trudoa biće moguća brzina reformi u sektoru proizvodnje nafte i gasa, koji je ujedino i najveći zagađivač. Iako će emisije CO2 dodatno koštati proizvođače i biće prinuđeni da se adaptiraju i manje zagađuju, postoje različite procene da je kanadski plan precenjen u ovoj oblasti. Trenutna potražnja za energentima koje Kanada poseduje je ogromna, a profiti koje beleži kanadska industrija fosilnih goriva su veoma visoki već nekoliko prethodnih godina.\nČak i sa smanjenim državnim subvencijama, ove kompanije mogu biti konkurentne na globalnom tržištu i pretrpeti posledice dela novih regulacija. Dok god spoljna potražnja i globalna cena budu visoke, do tada će kanadska industrija fosilnih goriva imati snage da se brani od domaćih regulacija. Procene o kojima se govori je da još par dekada može izdržati kao relevatnan proizvođač, što znači da će ostati kao relevantan izvor zagađenja i u Kanadi za isti vremenski period.\nKanadska ekološka tranzicija i svetski trend\nGlobalni trend u bogatim zapadnim državama sa zaokretom ka ambicioznijoj zelenoj politici sa zakašnjenjem prelio se i na Kanadu. Kao država koja je zajedno sa Australijom po nivou svojih štetnih emisija po glavi stanovnika među najgorima među najrazvijenijim državama, deluje da konačno hvata priključak. Značajan deo ove promene bi trebalo zahvaliti Džastinu Trudou i konstantom pritisku zelenog dela političke scene na njegovu liberalnu vladu. Ova kombinacija unutrašnjih faktora i međunarodnih trendova je dovela do dobro strateški usmerenog plana Otave koji je u domenu realističnosti.\nKanadski primer je još jedna potvrda da se globalni konsenzus oko klimatskog pitanja značajno pomerio u celom svetu. Pre četiri godine je „Novi zeleni dogovor“ koji je predstavljala kongresmenka Aleksandrija Okasio Kortez delovao kao ultra radikalno rešenje za ekološke probleme. Danas veliki broj svetskih vlada i Evropska unija najvećim delom koriste identične programe kao rešenje, iako nešto blaže po obimu. Pandemija COVID-19 je poslužila kao povod za ogromnu javnu potrošnju vlada širom sveta, te je i ogromno investiranje za zelenu tranziciju postalo prihvatljivo.\nGlobalni trend u bogatim zapadnim državama sa zaokretom ka ambicioznijoj zelenoj politici sa zakašnjenjem prelio se i na Kanadu.\nPosledica ovog trenda, uz unutrašnje faktore, je da se sve više vlada opredeljuje za slične programe i da će ovi negativni signali vlada ka industriji fosilnih goriva imati dodatnog efekta u srednjem roku. Kanada i Trudo su samo još jedna promena u nizu nakon promene politike prema klimi od strane SAD-a, Evropske unije i njenih članica poput Nemačke i Holandije, o kojima je već bilo reči u prethodnim analizama. Nakon gotovo izvesne promene vlasti u Australiji nakon izbora ove godine, može se očekivati i da ova država takođe uskladi svoju zelenu agendu. Nakon novog plana za smanjenje štetnih emisija u Kanadi, kao većem zagađivaču po glavi stanovnika, hipotetička laburistička vlada imaće malo izgovora za to. Iz tog razloga potez Džastina Trudoa ima dodatnu težinu i na međunarodnoj sceni.\nTekst je orginalno objavljen na portalu Ekologika.rs 04.04.2022.\nTagovi: džastin trudo, ekologija, kanada


Kraća radna nedelja donela bi veću produktivnost | Kamatica\nPočetna > analiza > Kraća radna nedelja donela bi veću produktivnost\nTekst objavljen: 14.08.2019 10:55\nJedna od najaktuelnijih tema u ruskoj javnosti ovih dana je mogućnost uvođenja četvorodnevne radne nedelje\nO tome polemišu i građani, i političari, i stručna javnost.\nPriču je dodatno podgrejalo i najnovije saopštenje Saveza nezavisnih sindikata, u kome se navodi da bi takav sistem rada u Rusiji već sada mogao da se uvede, uz zadržavanje plata.\nSindikalci se pozivaju na Član 102 Zakona o radu, o fleksibilnom radnom vremenu.\nKako su naveli, trebalo bi uvesti kraću radnu nedelju, povećati radno vreme tokom dana, tako da ukupan broj sati u nedelji ostane nepromenjen. Kao rezultat toga, objašnjavaju u Savezu, zaposleni dobija dodatni dan odmora, radeći, na primer, četiri radna dana po deset sati umesto pet po osam.\nSavez nezavisnih sindikata je svoj zaključak o četvorodnevnoj radnoj sedmici uputio Ministarstvu rada, gde je naglašeno da ideja nije u suprotnosti sa Zakonom o radu.\nMinistarstvo je skrenulo pažnju na to da se dokumentom utvrđuje maksimalno trajanje radne nedelje — 40 sati, a da donja granica ne postoji.\nAleksandar Šeršukov, sekretar Saveza nezavisnih sindikata, glavni urednik centralnog sindikalnog lista Solidarnost podseća da je četrdesetočasovna radna nedelja uvedena u Sovjetskom Savezu 1960. godine, ali je zakon predviđao da će se od 1964. godine preći na radnu nedelju od 35 sati.\n"Skraćenje radnog dana ili radne nedelje stvoriće dodatna radna mesta za radnike koji su se sada pojavili na tržištu rada, između ostalog usled penzijske reforme. Ovde postoje određene opasnosti, jer će poslodavci pokušati da proporcionalno smanje plate. Međutim, tome se treba suprotstaviti. O ovoj inicijativi trebalo bi da se raspravlja na Ruskoj trilateralnoj komisiji za regulisanje socijalnih i radnih odnosa, koja uključuje predstavnike države, biznisa i radnika", kaže Šeršukov.\naleksandar šeršukov kraća radna nedelja radna nedelja rusija


Dva nerešena slučaja već decenijama stoje na putu odnosima SAD i Srbije\nA. J. 10. jula 2019. 09:56\nOdnose Srbije i SAD, uz kosovski problem i relacije sa Rusijom, već decenijama opterećuju nerešeni slučajevi ubistva braće Bitići pre 20 godina i paljenje ambasade SAD u Beogradu 2008, za koje u četvrtak počinje suđenje petorici policijskih generala, piše Blic.\nPolicijski generali Mladen Kuribak, Slobodan Vukolić, Stevan Bjelić, Zoran Rašković i Bojan Marković, optuženi su za teško delo protiv opšte sigurnosti kada su 2008, neposredno posle mitinga „Kosovo je Srbija“, zapaljene ambasade SAD, Nemačke i Hrvatske.\nList navodi da će se na pripremnom ročištu utvrditi koji će dokazi biti izvođeni tokom suđenja, a optuženi će se kratko izjasniti op krivici. Posle toga, sud će zakazati početak suđenja, koje će biti javno i na kojem će okrivljeni moći detaljno da iznesu svoju odbranu.\nIako detalji potvrđene optužnice do sada nisu saopšteni, mediji su tada objavili da iz nje proizlazi da generali, koji su tada bili na čelnim mestima u MUP-u Srbije, nisu postupili po šifrovanoj depeši Direkcije policije i Planu obezbeđenja javnog skupa, koji je sačinila Uprava za grad Beograd 21. februara 2008, piše Blic.\nList navodi i da je slučaj Bitići tema gotovo svakog sastanka srpskih i američkih zvaničnika.\nŠta poručuje Vašington kad izvuče slučaj Bitići iz fioke\nPrenose i saopštenje ambasade SAD u Beogradu, povodom 20 godina od ubistva braće Bitići, da „vlada SAD ponovo poziva srpsku vladu da reši ovaj slučaj“.\n„Njihove smrti su nešto što se ne može i neće zaboravti. Postizanje pravde oko braće Bitići ostaje prioritet u našem bilateralnom odnosu sa Srbijom“, kaže se u tekstu, prenosi Blic.\nSlučaj braće Bitići nalazi se u Tužilaštvu za ratne zločine i, prema zvaničnim podacima, za pomaganje u ubistvu suđeno je pripadnicima Žandarmerije Sretenu Popoviću i Milošu Stojanoviću, ali su oni i pravosnažno oslobođeni odgovornosti 2013. godine.\nList podseća da je Skupština Srbije usvojila u februaru ugovor sa SAD o izručenju optuženih koji ima retroaktivno dejstvo.\nbraća BitićiOdnosi sa SADpaljenje ambasade


Ubijeni iranski general Qassim Soleimani\nIranac koji je dao informacije o tome gdje se nalazi iranski general Qasem Soleimani, koji je potom ubijen u napadu dronom ranije ove godine, biće osuđen na smrtnu kaznu.\nQasem Soleimani, zapovjednik elite jedinice Qods snaga Islamske revolucionarne garde umro je u američkom napadu dronom u blizini zračne luke u Bagdadu početkom januara, povećavajući napetosti između Washingtona i Teherana. Nakon njegove smrti, u znak osvete, Iran je odbacio svoje obaveze iz nuklearnog sporazuma kojeg su potpisali sa svjetskim silama.\nGlasnogovornik pravosuđa Irana Gholamhussein Esmaili rekao je da je smrtnu kaznu Seyedu Mahmudu Musavi-Majdu prethodno podržao Vrhovni sud Irana, te da će biti “uskoro” izvršena.\nGlasnogovornik je također rekao da je Musavi-Majd primio velike iznose novca od američke Centralne obavještajne agencije (CIA) i izraelskog Mossada. Prema njegovim navodima, osuđeni čovjek je prenosio informacije o iranskim oružanim snagama, uključujući Qods snage i boravištu Solejmanija.\nU znak osvete za ubistvo Soleimanija, Iran je raketnim udarom napao bazu u Iraku u kojoj su se nalazile američke snage. Nije bilo smrtnih ishoda tog napada, međutim 110 američkih vojnika zadobili su traumatične ozljede mozga.\nUbrzo nakon toga, iranske snage slučajno su oborile ukrajinski putnički avion koji je poletio iz Teherana, usmrtivši svih 176 osoba u avionu. Obaranje aviona kao i smrt iranskog generala potaknuli su višednevne proteste u ovoj zemlji.\nIspraćaj Solejmanija i Muhandisa, trodnevna žalost u Iraku\nKo je Qasem Soleimani?\nIranske vlasti nisu pojasnili da li je slučaj Musavi Majda povezan sa objavom da su u ljeto 2019. godine uhapsili 17 špijuna koji su radili za američku CIA.


Snežana Krivokapić/Katarina Marković\n- Izvojevao sam bolje uslove nego što je prvobitno bilo predviđeno jer smo se izborili za fiksnu kamatu i duži rok otplate - ovako je juče Mlađan Dinkić, ministar finansija i privrede, poslanicima obrazlagao uslove pod kojima se Srbija zadužila. On je pojasnio da će kredit čija je kamatna stopa 4,1 odsto na godišnjem nivou biti otplaćen do 2031. godine uz grejs period od četiri godine.\nPrimera radi, kineski kredit za izgradnju mosta Zemun-Borča Srbiju manje košta jer se zadužila pod fiksnom kamatom od tri odsto, dok je EBRD finansirao „Puteve Srbije“ za radove na autoputu i most kod Beške pod kamatom koja je trenutno niža od dva odsto.\nEkonomista Vladimir Gligorov tvrdi za “Blic” da je ovaj kredit skup u odnosu na pozajmice koje daju Svetska banka i druge evropske razvojne banke za infrastrukturne projekte, ali da bi dodatno mogao da ga poskupi i rast dolara prema evru.\n- Ako bi dolar ojačao u odnosu na evro oko pet-šest odsto u narednim godinama, što nije nemoguće, kamatna stopa po kojoj bi se ovaj kredit otplaćivao bila bi 10 odsto - tvrdi Milojko Arsić, profesor Ekonomskog fakulteta u Beogradu.\nOn kaže da ovo sigurno nije najpovoljniji kredit koji smo dobili.\n- Mnogo je, međutim, problematičnije da li će investicije u železnicu opravdati namenu kredita, da li će se na kraju isplatiti - pita se Arsić.\nMilutin Mrkonjić, ministar za infrastrukturu, kaže za “Blic” da je ovaj kredit veoma povoljan jer će Srbija u istom paketu dobiti i opremu za železnicu.\n- I ja sam skeptičan kod komercijalnih kredita koje daju druge države, ali ovde se ne radi o klasičnom zajmu. Sa ovim sredstvima mi dobijamo rusku opremu koja je vrlo dobra - šine za železnicu koje nose čak 30 odsto investicije, zatim smo dobili 30 vozova - kaže Mrkonjić.\nOn tvrdi da smo i uzeli neki drugi kredit, na primer od Svetske banke, opet bismo od Rusa ili nekog drugog morali da kupujemo opremu. - I neka mi neki ekonomista sad objasni šta bismo time dobili! - zaključuje ministar.\nVeroljub Dugalić, generalni sekretar Udruženja banaka Srbije, kaže da je pozitivno to što će se obnoviti železnica.\n- Ali nije svejedno kolika je kamatna stopa, da li je ona dva, tri ili četiri odsto. Taj dug neće opteretiti železnicu, već državu - ističe za “Blic” Dugalić.\nIako se do juče najavljivalo da bi Rusija svakog trenutka mogla da aminuje i kredit od milijardu dolara namenjen Srbiji za podršku budžeta, od toga, kako stvari stoje, neće biti ništa u skorije vreme. Mlađan Dinkić je juče u parlamentu rekao da još uvek nisu krenuli tehnički razgovori oko kredita.


Kvalitet vazduha Senta XI - 2018.\nКатегорија: Сента - квалитет ваздуха\tПогодака: 204\nna podučju opštine Senta - izveštaj za mesec Novembar 2018. godine\nKoncentracija ukupnih taložnih materija je na mernom mestu MZ Kertek je u granica propisanim Uredbom o uslovima za monitoring i zahtevima kvaliteta vazduha Sl.gl RS br.11/2010, 75/10, 63/13. (MDK- maksimalno dozvoljena vrednost je 450 mg/m2/dan) i iznosi 95,78 mg/m2/dan, dok na mernom mestu Bolnica iznosi 87,95 mg/m2/dan i u propisanim granicama. Koncentracije rastvorljivih i nerastvorljivih materija (sulfati, hloridi, kalcijum) su imale srazmene vrednosti izmenim ukupnim taložnom materijama. Tokom ovog meseca utvrđena je normalna pH vrednost padavina na mernom mestu Bolnica i iznosi 7,3, a na mernom mestu MZ Kertek iznosi 7,32.\nKoncentracija čađi, prosečna mesečna (MDK je 50 µg/m3) je bila u granicama propisanim Uredbom i prosečno je iznosila 3,2 µg/m3, dok je maksimalna prosečna dnevna koncentracija i iznosila je 19,0 µg/m3.\nProsečna mesečna i prosečne dnevne koncentracije sumpordioksida (SO2) su bile u propisanim granicama za graničnu vrednost (GV) i tolerantnu vrednost (TV) prema Uredbi (GV i TV je 125 µg/m3). Prosečno mesečno je iznosila 11.43 µg/m3, a maksimalna prosečna dnevna izmerena koncentracija je bila 23.0 µg/m3.\nProsečna mesečna kao i prosečne dnevne koncentracije azotdioksida (NO2) su bile u granicama propisanim za graničnu vrednost (GV) i tolerantnu vrednost (TV) prema Uredbi (GV je 85 µg/m3, a TV je 97 µg/m3) i prosečno mesečno iznosila 2,83 µg/m3, a maksimalna prosečna dnevna koncentracija je bila 12.0 µg/m3.\nKoncentracije ukupnih suspendovanih čestica TSP su tokom svih 7 dana bile na mernom mestu MZ Kertek u granicama propisanim prema Uredbi (MDK od 120 µg/m3), a kretale su se od 47.0 do 118.0 µg/m3. Prosečna koncentracija iznosila je 72,1 µg/m3, i u propisanim granica je. Tokom ovog meseca prosečna koncentracija je niža u odnosu na prethodni mesec i nije bilo prekoračenja MDK.\nKoncentracije suspendovanih čestica PM10 su tokom 4 od 7 dana ili u 57,14% bile na mernom mestu MZ Kertek iznad granica propisanih prema Uredbi (GV i TV od 50 µg/m3), a kretale su se od 34.0 do 101.0 µg/m3. Prosečna koncentracija iznosila je 58,6 µg/m3, i iznad propisanih granica je. Shodno prethodnoj analizi, u odnosu na donju i gornju granicu ocenjivanja (Donja DGO 25 µg/m3 Gornja GGO 35 µg/m3) GGO je prekoračena u 6 od 7 uzorka ili u 85,71%, a DGO je prekoračena takođe u svih 7 uzoraka ili u 100%.


ZUKORLIĆ: Puna podrška Vučiću da reši pitanje Kosova i Metohije - IndeksOnline.rs\nNaslovna srbija Beograd ZUKORLIĆ: Puna podrška Vučiću da reši pitanje Kosova i Metohije\nZUKORLIĆ: Puna podrška Vučiću da reši pitanje Kosova i Metohije\nBEOGRAD, 22.juna (Tanjug) – Potpredsednik Narodne skupštine i poslanik SPP-US S Muamer Zukorlić, izjavio je danas da ta poslanička grupa podržava predsednika Aleksandra Vučića da, u pregovorima o Kosovo i Metohiji u punom političkom, državnom i nacionalnom kapacitetu, traži rešenje kosovskog problema koje će, kako kaže, biti održivio i koje se može definisati kao dogovor.\nZukorlić je u Skupštini Srbije, na sednici na kojoj je predsednik Vučić poslanicima podneo izveštaj o KiM, rekao da je svestan da se to rešenje ne može nazvati konačnim rešenjem, ali da je postizanje određenog dogovora neophodno i da će postizanje svim građanima omogućiti ”pad osećaja depresije, beznađa i energije koja se razliva u pogrešnom smeru”.\n”Mali narodi retko mogu silom da postignu svoje cilejve, ostaje im da svu snagu usredsrede na pamet, mudrost, taktičnost i znanje”, rekao je Zukorlić.\nZahvalio je Vučiću na izveštaju koji je podneo i izrazio zadovostvo što je, kako je rekao, sam što veliki deo akcenat stavljen na teme iz privrede i na razvoj.\nIstakao je da je drugi deo Vučićevog govora veoma važan i da se odnosi na dijalog, pregovore, budućnost, i na sve uži prostor da se taktizira i ima manevra uz ocenu da se državni vrh približava da mora imati neke jasne stavove kroz dijalog i donositi određene odluke.\nZukorlić je rekao da se u Skupštini danas čulo šta se neće, ali da mora da se precizira i odluči šta se hoće i ukazao da će predsednik i njegov tim morati, ma kakvu podršku dobili u Skupštini, da povlače poteze kao na velikim partijmaa šaha i velikim utakmicama i da ne može reći ne znam šta će poslanici reći po ovom pitanju.\nZukorlić je ukazao da treba dati podršku predsedniku pregovoračckom timu na čelu sa predsednikom Vucicćem da traži najbolje rešenje i dodao da mu je drago da okviri nisu kruti, izključivi, jer se sa takvim zahtevima, kaže, nema pregovora.\n”Moja sugestija da se izbaci konačno rešenje koja su svojstveta totalitarnim, mi treba da tražimo održivo rešneje i to treba da bude okvir koji ostvlja mogućnost da se dođe do tačke koja je prihvatljiva. Ako tražite održivo rešenje onda imate prostora da tražite kompromis”, rekao je Zukorlić.\nPregovori zavise od dva faktora, jedna je sposobnost pregovarača i dodao da je to više od veštine, neka vrsta umetnosti jer su to trenuci u kojima se u nijansama preokrene situacija za pregovaračkim stolom.\nDrugi faktor je baza, a to su Skupština i ceo srpski narod, rekao je Zukorlić i istakao da je važno kako se baza odnosi prema pregovaraču, odnosno, da li će da mu veže ili odveže ruke i noge.\n”Mi smo danas ovde u prilici da sugerišemo narodu da li predsedniku Republiku raširiti krila da može da traži najbolja rešenja u veoma delikatnom i nimalo jednostavnom izazovu. Dizlaganja predstavnika poslaničkih grupa bi trebalo da idu u tom smeru”, rekao je Zukorlić.\nKazao je da kao pripadnik zajednice bošnjačkog naroda po pitanju KiM ima visoku pažnju zbog relativno brojne zajednice bošnjačkog narodu na kim koja trazi mesto u tim novim okolnostima i kojima nije lako da očuvaju svoj jezik, kulturu i posebnosti i zato nam je važno kako će se odvijati sve okolnosti na KiM.\nPrethodni tekstU Srbiji još 72 nova slučaja, preminulo šest osoba\nSledeći tekstVucić: Heroji sa Košara na vojnoj vežbi na Pešteru\nKisić: Borba protiv neprijatelja danonoćna misija Vučića\nVučić prikazao snimak brutalne likvidacije koja se povezuje s Belivukom\nPUCNJAVA U CENTRU NOVOG PAZARA! Nema ranjenih\nUZNEMIRUJUĆE! RASKOMADANI DELOVI TELA U KADI: Brutalni prizori prikazani na “Pinku”\nVUČIĆ: Život mi je ugrožen, odseći ćemo glavu mafiji\nVučić najavio još po 20 evra za građane Srbije\nRusija registrovala 24.072 nova slučaja korona virusa\nMOSKVA - Rusija je danas registrovala 24.072 nova slučaja korona virusa, uključujući 3.406 novozaraženih u Moskvi. Ekspertski tim ruske Vlade za borbu protiv korone, saopštio...\nNemačka: Za 24 časa 1.387 novih slučajeva korone\nIzdato upozorenje na veoma visoke temperature do 1. avgusta\nDanas pretežno sunčano i toplije vreme


За Србију седам гласова у СБ УН\nZa Srbiju sedam glasova u SB UN\nIzborom novih nestalnih članica u Savetu bezbednosti Ujedinjenih nacija, pozicija Srbije u odbrani nacionalnih interesa donekle će biti povoljnija, jer će među 15 članica ovog tela biti sedam država koje ne priznaju jednostrano proglašenu nezavisnost Kosova.\nOd 1. januara stolice u SB treba da preuzmu Egipat, Japan, Senegal, Ukrajina i Urugvaj, od kojih poslednje dve ne priznaju KiM. Od preostalih pet nestalnih članica, čiji mandat traje do kraja 2016, Malezija i Novi Zeland su priznale Prištinu, dok Španija, Venecuela i Angola to nisu učinile.\nSa Rusijom i Kinom, dve stalne članice koje čvrsto drže svoje pozicije oko KiM, broj država na strani Srbije popeo se na sedam, od ukupno 15, koliko ih ima u SB. U Savetu bezbednosti odluke se donose prostom većinom, pod uslovom da nijedna od stalnih članica ne uloži veto.\nInače, od 193 članice Ujedinjenih nacija, prema podacima našeg Ministarstva spoljnih poslova, 106 je priznalo Kosovo, a poslednja država koja je to učinila je Antigva i Barbuda, maja ove godine.


Iz gradskog budžeta 17 miliona dinara za programe u oblasti kulture - Ritam Grada - vesti Kragujevac\nPočetna Vesti Iz gradskog budžeta 17 miliona dinara za programe u oblasti kulture\nGrad Kragujevac je raspisao Javni konkurs za finansiranje programa, projekata i manifestacijau oblasti kulture sredstvima iz budžeta grada za 2021. godinu. Konkurs je raspisan 22. februara, otvoren je 30 dana, zaključno sa 24. martom, a objavljen je na zvaničnoj internet stranici grada Kragujevca.\n“Kada je reč o Javnom konkursu za finansiranje ili sufinansiranje programa, projekata i manifestacija u oblasti kulture, tu smo izgradili jedan kontinuitet koji je svakako važan i u tom smislu grad Kragujevac odudara od nekih drugih sredina i drugih gradova. Uz Novi Sad, Kragujevac opredeljuje najviše sredstava za ove namene. Ovo je sedma godina kako raspisujemo konkurs. Dali smo šansu predstavnicima civilnog sektora da aktivno participiraju na kulturnoj sceni grada Kragujevca i pomažu nam da je zajednički kreiramo. Opredeljena sredstva iznose 17 miliona dinara. Prioritetne oblasti koje ćemo podržati ove godine su muzičko stvaralaštvo, likovne, primenjene umetnosti, arhitektura, umetnička fotografija, savremeni ples, tradicionalna igra, balet, filmsko stvaralaštvo, pozorišna umetnost”, kazao je za zvaničan sajt grada Kragujevca Miljan Bjeletić, član Gradskog veća za kulturu.\n“Komisija će se pri odabiru rukovoditi Uredbom Vlade Republike Srbije o merilima, kriterijumima i načinu izbora projekata, a to je usklađenost projekata sa opštim interesima u kulturi, ciljevima konkursa, inovativnost, kvalitet projekta, umetnički/stručni potencijali, finansijski plan i stepen uticaja na kulturni život grada”, navedeno je na sajtu grada.\nSledeći članakKon: Situacija se pogoršava, potrebno pojačati kontrole


RTCG - Radio Televizija Crne Gore - Nacionalni javni servis :: Putovanja :: Francuska i u 2013. glavna destinacija\nLIDERI U SVIJETU 30. 01. 2014. 15:01 >> 15:00 0\nFrancuska i u 2013. glavna destinacija\nSa 83 miliona stranih turista u 2013., prema podacima Svjetske turističke organizacije, Francuska drži lidersku poziciju u svijetu, ispred SAD i Španije.\nVodeće mjesto, potvrdile su i statistike Evropske unije o broju turističkih noćenja u hotelima.\nUprkos strahovanjima turističkih radnika u Francuskoj, zbog slabljenja konkurentnosti domaćeg turizma, rezultati za 2013. su ohrabrujući, piše francuski list Figaro.\nPrema izvještaju Svjetske turističke organizacije, broj stranih turista globalno je povećan pet odsto u prošloj godini, na rekordni nivo od 1,087 milijardi.\nFrancuska je ostala lider u svjetskom turizmu s rastom iznad prosjeka, od šest odsto, na 83 miliona stranih turista u 2013, što je prilično iznad broja stranih gostiju u SAD (67 miliona) i Španiji (60,6 miliona).\nStatistike Evropske unije o broju turističkih noćenja svjedoče o rastu evropskog tržišta od 1,6 odsto, a kada se imaju u vidu samo noćenja stranih gostiju, rast u prošloj godini iznosio je pet odsto.\nPo ukupnom broju noćenja turista, na evropskom nivou, vodi Francuska sa 405,2 miliona noćenja, ispred Španije (386,5 miliona), Italije (363), Njemačke (353,3) i Velike Britanije (319,9 miliona).\nMeđutim, rast broja turističkih noćenja u Francuskoj bio je niži od evropskog prosjeka (+1,1 odsto), dok je rast broja noćenja stranih gostiju bio dinamičniji (+5,6 odsto), ali je u Grčkoj iznosio 13,2, a u Velikoj Britaniji 16,7 odsto.\nTakođe, broj noćenja stranih turista u Francuskoj bio je skoro dvostruko manji (132,2 miliona) nego u Španiji (251,9 miliona).\nU proporcijama, strana klijantela u zemljama Evrope učestvovala je prosječno sa 45 odsto u ukupnom broju noćenja, u Francuskoj sa 33 odsto, u Njemačkoj svega 20 odsto.\nSuprotno, udio stranih turista u Grčkoj, u 2013, u ukupnom broju noćenja, bio je 79 odsto, 93 odsto na Kipru, čak 96 odsto na Malti i 98 odsto u Lihtenštajnu.


Nant - Marsej\nSubota, 17/08 - Fudbal, Francuska, Liga 1\n17/08Nant vs Olimpik Marselj1X2tip: X\nOvog vikenda su na programu mečevi drugog kola francuske Lige 1, a za vas smo ovog puta pripremili duel između Nanta i Marseja. Meč između ove dve ekipe je zakazan za 17 časova i 30 minuta.\nNije Nant na najbolji način započeo ovu sezonu, ali teško da je bilo ko očekivao da će pobediti pošto su gostovali kod vicešampiona Lila, ali sigurno im je za utehu što su pružili solidan otpor u tom meču. Naime, Lil je dugo vodio na tom meču ali je onda početkom drugog poluvremena Nant došao do izjednaćenja, ali su ipak poklekli u samom finišu meča i zabeležili prvi poraz u šampionatu. Zanimljivo je da su krajem prošle sezone vezali nekoliko fantastičnih partija na svom terenu kada su vezali četiri pobede među kojima je bila i ona nad ekipom PSŽ-a.\nNije prošla sezona bila uspešna kada je u pitanju ekipa sa Veledroma pošto nisu uspeli da dođu ni do plasmana u Ligu Evrope, iako su uveliko iz ovog kluba najavljivali plasman u Ligu šampiona. Kada je početak ove sezone u pitanju, ponovo su razočarali svoje navijače pošto su doživeli poraz od Remsa sa 2:0, što je zaista malo ko očekivao. Ono što će svakako biti veliki hendikep za ovu ekipu je što na početku sezone neće moći da računaju na Tovana koji je u svakom slučaju jedan od najboljih fudbalera ove ekipe.\nKada se sve sabere i oduzme, nekako je najrealniji ishod na ovom susretu remi. Nant nije igrao loše u prvom meču protiv Lila ali su ipak doživeli nesrećan poraz, dok je Marsej barem na papiru i te kako kvalitetniji sastav, pa vam iz tog razloga savetujemo da odigrate x koji kladionica Meridianbet plaća sa kvotom 3.20.


Hitna reakcija EU posle poraza Tereze Mej u parlamentu - Sputnjik Srbija\n15:57 29.03.2019 (osveženo 16:43 29.03.2019) Preuzmite kraći link\nEvropska komisija saopštila je danas da je sada verovatan „bregzit“ bez sporazuma 12. aprila, nakon što je britanski parlament treći put odbio sporazum koji je premijerka Tereza Mej ugovorila s Evropskom unijom, prenosi Rojters.\n„Komisija žali zbog današnjeg negativnog glasanja u Donjem domu“, kazao je neimenovani portparol Evropske komisije.\n„Biće na Ujedinjenom kraljevstvu da pre ovog datuma navede kojim putem dalje. Scenario ’bez sporazuma‘ za 12. april je sada verovatni scenario. EU je sada u potpunosti spremna za scenario ’bez sporazuma‘ u ponoć 12. aprila“, naveo je portparol.\nA uoči današnjeg trećeg glasanja u britanskom parlamentu francuski predsednik Emanuel Makron pozvao je britanske poslanike da prihvate sporazum o „bregzitu“, koji je sa EU ugovorila premijerka Tereza Mej, te upozorio da postoji realan rizik od izlaska Velike Britanije iz Unije bez sporazuma.\n— Donald Tusk (@eucopresident) 29. mart 2019.\n„Moraćemo da odlučimo o vremenskom okviru za primenu (britanskog izlaska iz EU bez sporazuma)… i stoga ćemo ubrzati finalnu fazu priprema“, kazao je Makron.\nOn je ocenio da je od svih zemalja koje će biti najdirektnije pogođene ovakvim ishodom bez sporazuma, Francuska najpripremljenija.\nRojters podseća da su lideri EU prošle nedelje dali rok Mejovoj do danas da obezbedi podršku za sporazum o „bregzitu“ koji je sa njima postigla prošle godine ili će Britanija morati da ode iz Unije već 12. aprila ukoliko London ne ponudi bilo kakvu drugu strategiju.\nDonald Tusk, EU, Velika Britanija


Komisija opredelila 200 000 dinara za lečenje Miljane - juGmedia\nKomisija opredelila 200 000 dinara za lečenje Miljane\nNa predlog Gradskog veća Vranja, Komisija za dodelu sredstava obolelima od karcinoma i drugih teških bolesti, opredelila je 200.000 dinara za nastavak lečenja sugrađanke Miljane Ristić Stanković u Londonu, obolele od akutne mijeloblastne leukemije.\nPrema rečima gradonačelnika Vranja Slobodana Milenkovića u akciju prikupljanja pomoći uključiće se i sva javna preduzeća na teritoriji grada Vranja.\nMiljana Ristić Stanković je nekoliko meseci posle porođaja obolela od akutne mijeloblastne leukemije, a nakon uspešne transplantacije koštane srži, obavljene u oktobru prošle godine na klinici u Londonu, uspešno se oporavljala.\nMeđutim, sredinom marta došlo je do komplikacija i morala je ponovo da ode u London. Miljani je sada, zbog pogoršanja zdravlja, neophodna dodatna pomoć.\nSvi koji su u mogućnosti mogu sredstva uplatiti na dinarski i devizni račun, kao i slanjem sms poruke sa sadržajem 304 na broj 3030.\nOd danas i zvanično računi za smeće veći za skoro 50 dinara\nVučković: Napad na Vulina, napad na državu i narod\nLESKOVAC – Predsednik Gradskog odbora Pokreta socijalista u Leskovcu Božidar Vučković ocenio je danas da iza kampanje nevladinih organizacija na…\nSDPS obeležio Dan socijalne pravde\nVRANJE - Gradski odbor Socijaldemokratska partija Srbije (SDPS) priključio se nizom akcija organizovanih na teritoriji grada obeležavanju Dana…\nLESKOVAC – Grad Leskovac finansiraće izradu fasade dvospratnog Parohijskog doma Saborne crkve sa 1,8 miliona dinara. (više…)\npetarleskovac na Cvetanović: Nekoliko godina zaredom beležimo vrhunske ekonomske i privredne rezultate\nBote... na “Sto evra koje ste sada dobili moraćete da date za dugovanja Doma zdravlja i Apoteke Leskovac”\nKlajn na “Sto evra koje ste sada dobili moraćete da date za dugovanja Doma zdravlja i Apoteke Leskovac”


Šćekić probio "bunker" za mirniji revanš Partizana - BIGportal.ba\nJuli 26, 2019 Juli 26, 2019 090\nFudbaleri Partizana savladali su Konahs Ki Nomadse 1:0 (0:0) na gostovanju u Velsu u prvom meču II kola kvalifikacija za Ligu Evrope. Crno-beli su do minimalne pobede na svom evropskom debiju ove sezone stigli golom Aleksandara Šćekića iz volej udarca u 62. minutu. Partizan je dominirao u Rilu, ali je…\nFudbaleri Partizana savladali su Konahs Ki Nomadse 1:0 (0:0) na gostovanju u Velsu u prvom meču II kola kvalifikacija za Ligu Evrope.\nPartizan je dominirao u Rilu, ali je teško dolazio do gola Nomada koji sve vreme igrali klasični “bunker” sa osmoricom igrača oko kaznenog prostora.\nKonahs Ki – Partizan 0:1 (0:1)\nStadion Bel Vju, Ril 3.000 mesta\nGlavni sudija: Mihal Ocenaš (Slovačka)\nKonahs Ki: Bras – Roberts, Holms, Horan, Dizni – Vulfi (Bakere 58′), Moris, Vajld, Oven, Pul – Insal (Farkuarson 73′)\nPartizan: Stojković – Urošević, Ostojić, Pavlović, Miletić –Šćekić, Zdjelar – Ivanović (Stevanović 73′), Suma, Tošić – Sadik (Ožegović 46′)\n“Tukli” su crno-beli sa svih strana, šutirali sa distance, centrirali sa obe strane, imali desetak kornera, ali su Velšani odolevali.\nKonačno, pola sata pre kraja Partizan konačno probija “bunker” domaćina. Urošević se izborio za centaršut sa leve strane, tražio je Ožegovića koji je dobro skočio ali nije uspeo da šutira glavom pored svog čuvara.


Pavićević: Ne delimo ekipe na bolje i lošije, jer ove sezone loših i nema - SPORTSKI ŽURNAL\nKošarkaši Mornara sutra dočekuju zagrebačku Cibonu, u utakmici prvog kola ABA lige\nFOTO: aba-liga.com/kk mornar/media pro\nTrener košarkaša Mornara Mihailo Pavićević rekao je danas, pred početak nove sezone u ABA ligi, da njegova ekipa nije slabija nego prošle godine, bez obzira što više nema zvučnih imena u timu.\n"Bez obzira što više nemamo zvučnih imena to nikako ne znači da ćemo imati slabiji tim nego prošle godine. Trenerski posao se i sastoji od toga na napravi najbolji mogući tim od igrača koji su mu na raspolaganju, još ukoliko su ovako dobri i vaspitani momci, onda je milina raditi na tome", rekao je Pavićević.\nKošarkaši Mornara sutra dočekuju zagrebačku Cibonu, u utakmici prvog kola ABA lige.\n"Prva utakmica u bilo kom takmičenju je teška. Sa posebnim nabojem. Cibona je takođe renovirala tim. Prošle godine se oslanjala na mlade igrače koji su stariji i iskusniji za godinu. Po rezultatima u pripremnom periodu vidi se da su napredovali. Gosti zaslužuju respekt", rekao je Pavićević.\n"Ne delimo ekipe na bolje i lošije, jer ove sezone loših i nema. Maksimalnom ozbiljnošu ulazimo u duel sa Zagrepčanima. Nema tu prevelike filozofije, tražim od svojih košarkaša da igraju onako kako treniramo. Ako tako bude, biću srećan nezavisno od rezultata", dodao je on.\nTrener Cibone Vladimir Jovanović naveo je da njegovu ekipu očekuje gostovanje kvalitetnom i iskusnom timu Mornara.\n"Niko nije favorit na njihovom terenu pa tako ni mi. Dobro smo trenirali, imali dobre rezultate u pripremnom periodu i na otvaranju prvenstva protiv Alkara, te dolazimo da odigramo dobru utakmicu i damo svoj maksimum. Nadamo se i nekom rezultatu i ako to ostvarimo bićemo jako zadovoljni", rekao je Jovanović.\nUtakmica Mornar - Cibona igra se sutra od 18.00.


Agencija za ocenu kreditnog rejtinga Standard and Poor's zadržala je ocenu kreditnog rejtinga Republike Srbije na nivou BB- uz stabilne izglede za unapređenje kreditnog rejtinga.\nPotvrda ocene kreditnog rejtinga Republike Srbije od strane agencije Standard and Poor's odraz je procene da će nova Vlada nastaviti sa sprovođenjem ambicioznog programa fiskalne konsolidacije i strukturnih reformi. U izveštaju agencije ističe se da u uslovima privrednog rasta zasnovanog prvenstveno na rastu investicija, Vlada Republike Srbije nastavlja sa rešavanjem strukturnih pitanja u privredi i javnom sektoru, što doprinosi porastu poverenja investitora u Republiku Srbiju.\nAgencija Standard and Poor's smatra da uspešno završene revizije aranžmana sa Međunarodnim Monetarnim fondom doprinose očuvanju poverenja investitora u Republiku Srbiju. Iako su u tekućoj godini održani parlamentarni i lokalni izbori, ističe se značajna podrška javnosti sprovođenju fiskalnih reformi i jasnog fiskalnog plana Vlade za 2016. godinu. Prema ovoj rejting agenciji očekuje se da sprovođenje strukturnih reformi ubrza privredni rast Republike Srbije i da utiče na smanjenje budžetskog deficita Republike Srbije.\nAgencija Standard and Poor's kao jednu od bitnih činjenica navodi i značajan rast izvoza koji je doprineo snižavanju deficita tekućeg računa platnog bilansa na 4,8% BDP-a u 2015. godini, u poređenju sa 8,3% BDP-a koliko je u proseku iznosio u periodu od 2011. do 2014. godine. Deficit tekućeg računa bio je više nego pokriven stranim direktnim investicijama (5,5% BDP-a) u 2015. godini.


Zaštititi rezervat Bačko Podunavlje\nViše od 176.000 hektara i tridesetak naselja, to je Rezervat biosfere Bačko Podunavlje, prvi u Vojvodini i tek drugi u Srbiji. Bačko Podunavlje upisano je u Svetsku listu rezervata biosfere pre mesec dana i tako je postalo jedno od 669 rezetvara biosfere priznatih od UNESC–a.\n"Biće organizovane radionice na kojima ćemo raditi sa lokalnim stanovništvom da ih obučimo da iskoriste taj brend rezervata biosfere. Samim tim što je to prepoznato na međunarodnom noviou pomaže, ali jednostavno treba da napravimo standarde, ponudu koja će omogućiti da lokalno stanovništvo i zaradi od toga", kaže Duška Dimović, direktorica za Srbiju WWF–a (Svetske organizacije za zaštitu prirode).\nBolje očuvanje prirodne raznolikosti i korist za loklano stanovništvo to su prednosti koje donosi status rezervata biosfere.\n"Prednost za lokalno stanovništvo je u tome što će oni imati veću mogućnost razvoja, održivog razvoja, bilo da je u pitanju turizam, plasman robe. Moći će da koriste znak rezervat biosfere za plasman svojih proizvoda, da se povezuju sa lokalnim zajednicama iz drugih država iz rezervata biosfere", kaže Biljana Panjković, direktorica Pokrajinskog zavoda da zaštitu prirode.\n"Ovo treba da bude jedna tačka oslonca kada su u pitanju razvojne i ekonomske šanse Grada Sombora", kazala je gradonačelnica Dušanka Golubović.\nMinistarstvo za zaštitu životne sredine pružiće pomoć i saradnju lokalnim samoupravama i udruženjima u očuvanju sačuvanih prirodnih celina u Srbiji.\n"Podsećam da je Srbija jedno od 40 najvrednijih područja na planeti, kada je u pitanju biodiverzitet i to bogatstvo moramo sačuvati. Ne može se više to prepustiti samo lokalnim samoupravama ili nevladinom sektoru, koji je svih ovih godina pokušava da državi skrene pažnju na neka područja koja bi zaista bilo neophodno zaštititi", kazao je Ministar zaštite životne sredine Goran Trivan.\nRezervati biosfere su područja za promociju uravnoteženog odnosa između ljudi i prirode. Svaki rezervat treba da ispuni tri funkcije: funkciju zaštite, koja obuhtava očuvanje genetskih resursa, vrsta i ekosistema, funkciju održivog ekonomskog razvoja i funkciju podrške koja između ostalog podrazumeva obuku i obrazovanje iz oblasti zaštite životne sredine.\nViše iz ove kategorije « Uređuje se prostor oko Muzeja batinske bitke\tU ponedleljak, 17. jula, počinje Somborsko sportsko leto »


EP u rukometu: Besprekorni Austrijanci, Slovenci i Norvežani - Sportska centrala\nEP u rukometu: Besprekorni Austrijanci, Slovenci i Norvežani\n14 jan 2020. 22:55\nVečeras je okončana prva faza takmičenja u grupama B, D i F na Evropskom prvenstvu u rukometu za muškarce.\nU Beču je Austrija savladala Severnu Makedoniju i sa sve tri pobede osvojila prvo mesto u grupi. Nijednog trenutka Makedonci nisu pripretili rivalu koji je u drugom poluvremenu imao i svih 10 golova prednosti. Opuštanje Austrijanaca u samom finišu iskoristili su reprezentativaci Severne Makedonije i došli do podnošljivog poraza. Robert Veber je postigao sedam, a Nikola Bilik šest golova za pobednika, dok je Stojanče Stoilov bio najefikasniji kod Severne Makedonije sa 5 pogodaka. Pored Austrijanaca u narednu fazu će i Češka koja je, po očekivanju, pobedila Ukrajinu sa 23:19. Posle prvih 30 minuta Ukrajina je imala gol prednosti, ali su u nastavku “knedličke“ stigle do trijumfa.\nFrancuska je samo malo popravila utisak pobedom nad Bosnom i Hercegovinom. “Trikolori“ su završili takmičenje sa jednom pobedom u grupi i dva poraza i neće se boriti u drugoj fazi. Dosta su se mučili i sa Bosancima u prvom poluvremenu, ali su u nastavku potvrdili da su mnogo kvalitetnija selekcija. Porte je dao sedam golova za Francusku, a Gigu je dodao 5. Marko Panić je postigao 9 golova za Bosnu, od toga 7 u prvom poluvremenu, dok je Prce šest puta bio strelac. Norveška ije imala nikakvih problema da pobedi Portugaliju, a obe selekcije odlaze u drugu fazu. Joendal je postigao sedaqm golova za “vikinge“, dok je Portugalce predvodio Rodrigez sa pet.\nNa kraju, u F grupi, Slovenija je pobedila i po treći put, a sada su “Janezi“ slavili protiv Švajcaraca. “Sajdžije“ su se nadale nekom povoljnom ishodu da bi, uz svoj trijumf, prošli među 12 ekipa, ali se to nije dogodilo. Slovenija je pobedila sa 29:25 i maksimalnim učinkom okončala prvu fazu. Miha Zarabec je bio najbolji kod pobednika sa 6 golova, dok je Šmid, očekivano, bio najefikasniji kod Švajcaraca, ali je postigao za njega mali broj golova, samo šest. Švedska je prebolela neuspeh protiv Slovenije i u Geteborgu pobedila Poljsku za plasman u dalje takmičenje. Poljaci su jedno od nepriijatnijih iznenađenja, pošto su takmičenje završili sa sva tri poraza. Četiri rukometaša postigla su po 5 golova za selekciju“ tri krune“, to su Gotfridson, Ekdal, Nilson i Peterson, dok je Sičko za Poljake pogodio čak osam puta.\nAustrija – Severna Makedonija 32:28(18:12)\nČeška – Ukrajina 23:19(9:10)\nFrancuska – BiH 31:23(14:13)\nNorveška – Portugalija 34:28(16:14)\nSlovenija – Švajcarska 29:25(16:10)\nŠvedska – Poljska 28:26(14:13)


Od izveštača "Blica" iz Salcburga, Vladimira Bojčevića\nTrka na najbržoj i jednoj od najzahtevnijih staza u TCR šampionatu je počela incidentom već u prvom krugu, u kojem su sa staze ispali Fulin i Pročik. Srpski as je startovao sa pete pozicije, vešto je izbegao karambol i u petom krugu trke se posle obilaženja Gračeva i Vernea našao na trećoj poziciji.\nDo 14. kruga Borković je bio na ovoj poziciji, kada se posle odustajanja Oriole probio na drugo mesto. I kada su već svi bili sigurni da će se naš vozač popeti na postolje, posle nekoliko vikenda na kojima su ga pratili pehovi, u poslednjoj krivini trke mu je pukla guma prilikom kontakta sa Nešom, posle čega je Borković izleteo sa staze. Zbog velikog oštećenja na automobilu nije bilo moguće da vozi drugu trku.\n"Osećam se jako loše. Tim i ja verujemo da zaslužujemo svaku trku da završimo među prva tri, ali nešto se ne da. Gledam prvo na sebe, da ispravim šta mogu, ali ovo je prosto manjak sportske sreće. To polako, ali sigurno utiče i na moje samopouzdanje, što je opasno za automobiliste. Od 10 trka završio sam tri, a samo u jednoj, u Eštorilu, bila je direktna moja greška. Nadam se da će stvari uskoro da se promene na bolje", rekao je Borković.


Prvi korak u realizaciji Savaparka - Društvo - Dnevni list Danas\nPočetna » Društvo » Prvi korak u realizaciji Savaparka\nNa prostoru šabačkog Starog grada u toku je gradnja Savske avenije\nPrvi korak u realizaciji Savaparka\nNa prostoru Starog grada u toku je gradnja Savske avenije, uređene pešačke površine koja će povezati centar grada i tvrđavu.\n0Piše: D. Eraković 18. jula 2019. 22.08\nSavska avenija je ujedno i prvi korak u realizaciji Savaparka, jer je deo ovog budućeg zelenog kompleksa uz Savu. Prilikom posete radovim, gradonačelnik Šapca Nebojša Zelenović naglasio je da su radovi na projektu Savapark najvažniji.\n– Ovo je potpuno drugačiji pristup jednog grada na reci, od onog na šta smo mi navikli da imamo. Najatraktivnija zona u našem gradu je opredeljena na korist svim građanima i koristiće se za sport, kulturu, rekreaciju. Zahvaljujem se svim građanima koji su učestvovali u zajedničkom projektovanju jednog ovakvog važnog projekta kao što je Savapark i evo ovo je prva faza u kojoj će biti urađen prilaz i povezivanje centra grada sa tvrđavom. Radovi koštaju 110 miliona dinara. Rok za završetak radova je kraj novembra, a do Šabačkog vašara, 21. septembra, biće završen najveći deo radova da bi građani mogli da uživaju u ovom prostoru i u vašaru. Paralelno sa ovim se završavaju projekti neophodni za nastavak radova na Savaparku, a to su kanal 1 i kanal 2 i jezero. To je ono što će pomoći da ovaj prostor dobije pun sjaj, zelenilo i različite vodene tokove i površine, rekao je gradonačelnik Nebojša Zelenović.\nArhitektica Ksenija Lukić najavila je da će Savska avenija sadržati nove moderne klupe, pešačke i biciklističke staze kao i novo dečje igralište.\n– Ovo je prvi i najvažniji korak u početku realizacije Savaparka kao ogromnog budućeg zelenog kompleksa našeg grada. Ovaj projekat će trajati nekoliko meseci i treba da poveže centar grada sa šabačkom tvrđavom, tako što ćemo imati niz pešačkih prilaza, biciklističkih staza, zelenih uređenih površina, potpuno nov mobilijar i dečje igralište. Ovo je prva zona pristupa u Savapark, rekla je Ksenija Lukić.\nSavapark je planiran na 300 hektara i umnogome će doprineti povećanju zelenih površina koje itekako nedostaju. Poslednjih godina opao je prosek sa četiri kvadratna metra na samo 1,40 kvadrata zelenih površina po stanovniku, što je znatno ispod potrebnih normi.\nSportsko-rekreativni kompleks na Starom gradu, posle izmeštanja kasarne, omogućio je znatno veći izlazak grada na Savu. Od prošle godine Šabački vašar se umesto ranijeg mesta održava upravo ovde, sa travnatom podlogom, a pri tome ovu najmasovniju manifestaciju poseti više od 200.000 građana. Takođe i Šabački letnji festival ima oko 30.000 posetilaca, uglavnom mladih.\nZelena oaza umesto deponije\nOvo je važan korak u ekološkom smislu jer su nerazumnim odlukama tadašnjih opštinskih vlasti prvo zatrpana rečica Kamičak, a onda devedesetih godina u ovom kompleksu otvorena gradska deponija. Kamičak je bio neodvojivi deo grada i omiljeno mesto za stanovništvo i imao je tri mosta. Za deponiju je uzeta bivša zelena oaza, Dudara, na tridesetak hektara, da bi sada krenula kultivizacija ovog prostora.\ngradnja, Šabac, Savska avenija, stari grad, tvrdjava\nNiški mediji izveštavaju uglavnom u interesu vlasti i političara


Mogućnost saradnje sa UAE u oblasti vojne medicine\nNaslovna » Odnosi s javnošću » Vesti » Mogućnost saradnje sa UAE u oblasti vojne medicine\nDelegacija Ujedinjenih Arapskih Emirata (UAE), koju predvodi šef Komiteta za saradnju sa Republikom Srbijom general Vahid Al Zaki, posetila je Vojnomedicinsku akademiju (VMA). Cilj posete bio je upoznavanje sa kapacitetima institucije, posebno vezano za obuku i usavršavanja medicinskog osoblja u oblasti ratne medicine i vanrednim situacijama.\nZastupnik načelnika VMA pukovnik prof. dr Zoran Šegrt upoznao je sagovornike sa osnovnim oblastima delovanja VMA kao vojnozdravstvene, obrazovne i naučnoistraživačke institucije i preneo očekivanja da će kroz razgovor doći do tema od zajedničkog interesovanja i interesa za buduću saradnju u oblasti vojne medicine. Naglasio je da je VMA posebno poznata po ratnoj medicini za koju se organizuju uspešni kursevi za domaće i strane polaznike jer osoblje VMA ima kliničkog iskustva, kao i dobar potencijal naučno-nastavne baze za takvu vrstu edukacije. Dekan Medicinskog fakulteta VMA Univerziteta odbrane u Beogradu pukovnik prof. dr Nebojša Jović i načelnik Sektora za školovanje i naučnoistraživački rad VMA pukovnik dr Miroslav Broćić predstavili su program osnovnih, specijalističkih i doktorskih studija na Fakultetu odnosno kurseve koji se organizuju u Trening centru za sanitetsko osoblje VMA.\nGeneral Al Zaki preneo je zadovoljstvo zbog prijema na VMA koja je poznata kao jedna od najboljih bolnica u Evropi. Rekao je da su zainteresovani da nauče nešto iz ovog dobro organizovanog sistema za sticanje znanja i iskustva u oblasti medicine, ali i za podučavanje drugih na stručne teme. Istakao je da će sledeći korak u uspostavljanju dalje saradnje biti ekspertski sastanak kako bi se definisali konkretni pravci i oblasti delovanja.\nVesti Mogućnost saradnje sa UAE u oblasti vojne medicine